
PRAEMONENDA. 

Cum  uni  cuique,  qui  Sex.  Aurelii  Victoris  libros  vel  tantum 
occasione  data  inspexerit,  satis  notum  sit,  quot  et  quantae  de 
illis  controversiae  et  fuerint  et  sint,  non  abs  re  visum  est  senten- 
tias  adhuc  propositas  colligere  quaestfonemque  omnem  ad  certum, 
qualiscunque  erit,  finem  perducere.  Totam  autem  quaestionem 
in  quattuor  divisi  capita,  quorum 

primo  de  Victoris  vila  scriptisquc    in   universum  agelur, 

altero   de   ratione,    quae    intercedat  inter  cCaesares'   et 
'Epitomen', 

tertio  de  codicibus  Epitomae  dequc  aetate  qua  esse  scripta 
videatur, 

quarto  de  Iibro  qui  est  °de  viris  illustribus'. 
Quorum   tamen   capilum   quartum  in   praesens   omiltendum  duxi, 
olim  eo  rediturus. 

In  tota  autem  quaestione  instituenda  non  pauca  mihi  praesto 
fuere  subsidia.  Primum  enim  virorum  clarissimorum  Gersdorfii 
Lipsiensis  et  de  Heinemanni  Guelferbytani  benevolentia  factum 
est,  ut  codices  Epitomae  Gudianos  n.  84  et  131  anno  1871  Lip- 
siam  missos  ipse  couferre  possem.  Tum  solita  comilate  Guilelmus 
du  Rieu  Leidensis  eiusdem  libelli  codicem  Vossianum  96  initio 
buius  anni  buc  transmisit.  Porro  Minislerii  amplissimi  Bava- 
rici  summae  liberalitati  debeo,  quod  codice  Bambergensi  H.  E. 
III,  14  mense  Marfio  huius  anni  domi  mihi  uti  licebat.  Cum 
autem  comperissem  Basiliae  in  bibliotheca  universitatis  collationes 
a  Ludovico  Rothio  confectas  exstare,  F.  Ritschelius  et  F. 
Nietzschius  impetraverunt,  ut  hae  quoque  mihi  praesto  essent: 
unde  notitiam  codicum  Epitomae  Bernensium  104  et  120  et  Pari- 
sini  4955  hausi.  Praeterea  Ludovicus  leepius  ea,  quae  olim 
ex  codice  Bambergensi  supra  memorato  exscripsit,  qua  est  libera- 
litate,    mihi  inspicienda    permisit.     Nuperrime    autem  Eduardus 

Woelfllinus  per  litteras  e  doctrinae  suae  thesauro  non  pauca 
mecum  communicavit.  Quibus  omnibus  viris  de  opella  mea  magno 
opere  merilis  gratias  ago  semperque  habebo  quam  maximas. 


CAPVT  I. 


Sex.  Aurelius  Victor1)  ex  Africa  originem  duxit.  Sexti  prae- 
nomen  ei  fuisse  testes  sunt  inseriptiones  codicum  Epitomae  fex 
libris  Sexti  Aurelii  Victoris'  (vel  fVictorini')  et  Inscr.  Neap.  2618 
SEX.  AVR.  VICTOR,  quam  inscriptionem  bunc  ad  scriptorem 
pertinere  statim  demonslrabitur.  Victorem  autem  in  Africa  nalum 
esse  cum  ex  inscriptione  codicis  Rruxellensis2)  apparet,  quo  uno 
liber  de  origine  gentis  Romanae  et  Caesares  continentur:  'Victor 
Affer',  tum  ex  loco  illo  imprimis  illustri,  quamvis  corrupto,  quo 
scriptor  de  vila  sua  ipse  agit,  Caes.  20,  5  (in  vita  Severi):  fquo 
bonis  omnibus  ac  mibi  fidendum  magis,  qui  rure  ortus  tenuique(?) 
indoclo  patre  in  baec  tempora  vitam  praestiti  studiis  tantis  hone- 
stiorem.  quod  equidem  gentis  nostrae  reor,  quae  fato  quodam 
bonorum  parum'  (sic  pio  fparte'  Casaub.)  'fecunda  quos  cduxit 
tamen,  quemque  ad  celsa  suos'  (fort.  fsubvectos')  fhabet:  velut 
Severum  ipsum,  quo  praeclarior  in  re  publica  fuit  nemo.'  Quo 
loco,  quem  unus  Tiraboscius  intellexisse  videtur,  procul  dubio 
fgentis  nostrae'  verba  ad  communem  Severi  et  Aurelii  originem 
spectant.  Cuin  autem  Septimius  Afer  sit,  idem  de  Victore  sta- 
tuendum.     Quae   de    eius  origine  sententia  eo    quoque  adiuvatur, 


J)  De  Victore  praeter  editorum  praefationes  omnino  consulenda  sunt 
quae  exposuere  Vossius  de  hist.  lat.  II,  8;  Fabricius  Bibl.  lat.  III  p.  123 
(Ern.);  Bechmannus  de  Aur.  Victore  ed.  II  Altorf.  a.  1726:  (eius  enim 
ille  libellus  est,  non  Molleri,  ut  cum  aliis  dicit  Baebrius);  Tiraboscbi 
Storia  della  lett.  It.  II,  4,  5  p.  400;  Scboellius  Hist.  abr.  III  p.  158; 
Meyerus  Ann.  ant.  stud.  a.  1835  p.  1043;  Baehrius  Hist.  litt.  rom.  II3 
p.  186  et  in  Paulyi  Encycl.  real.  VI,  2  p.  2583;  Bernbardyus  Hist.  litt. 
rom.4  p.  711;  Teuffelius  Hist.  litt.  rom.  p.  857;  Clintonus  Fast.  rom,  I 
p.  439  et  443. 

2)  Qui  post  Schotti  tempora  per  tria  saecula  deperditus  ante  hos 
fere  XX  annos  Bruxellis  a  Mommseno  repertus  est:  v.  Roulez  Bulletins 
de  hacad.  Belg  1850  p.  261  sq. ;  Rothium  in  Iahnii  Arcbivi  vol  XIX  p.  314; 
Iordannm  Hermae  vol.  III  p.  390 — 95,  quo  iudice  codex  initio  saec.  XV 
scriptus  est. 

quod  cum  in  Sevcri  vita  describenda  multus  est ,  tum  Caes.  40,  19 
in  rebus  Africanis,  ubi  Carthaginem  cterrarum  deeus'  vocat.  Eodem, 
quo  baec  sententia  nititur,  Ioco  se  dixit  humili  loco  natum  assiduis 
studiis  operam  dedisse.  Quod  —  ut  boc  statim  praeripiam  — 
saepe  repetit  eosque  Iaudat  qui  litteris  studuerunt,  ut  Caes.  11,  13 
fmibi  audienti  mulla  legentique';  8,  7  chi  omnes,  quos  paucis 
attigi,  praecipueque  Caesarum  gens  adeo  litteris  culti  atque  elo- 
quentia  fuere,  ut'  e.  q.  s.;  20,  2;  40,  13;  41,  26;  42,  4;  neque 
raro  comparatur  velus  historia  romana;  ut  Caes.  3,  14;  4,  15; 
11,  12;  14,  2;  18,  1;  24,  8,  saepius.  Eodem  pertinent,  quae 
Caes.  33,  26  de  hisloriae  munere  exponuntur. 

lam  quaerentibus,  quonam  tempore  Victor  natus  sit,  non 
nulla  praesto  sunt,  quae  et  ipse  et  alii  tradidere.  Qtiamquam 
enim  plerumque  significat  Constantii  tempora  se  vidisse  vel  potius 
videre,  semel  tamen  de  Constantino  ut  aequali  loquitur:  Caes. 
40,  14  cmemoria  mea  Constantinum  .  .  .  .  ad  usque  astra  votis 
omnium  subvexere.'  Mihique,  si  considero  quae  de  magistratibus 
ab  Aurelio  gestis  (v.  p.  202  sq.)  nota  sunt,  veri  simile  videiur 
sub  fine  potius,  quam  initio  regni  Constantini  illum  natum  esse. 
Vnus  autem  exstat  locus,  quo  scriptor  Diocletianum  quoque  se 
vidisse  dicere  videtur:  cCaes.  39,  6  ccompertum  habeo  bumillimos 
quosque  maxime  ubi  alta  accesserunt,  superbia  atque  ambitione 
inmodicos  esse.  binc  Marius  patrum  memoria,  hinc  iste'  (scil. 
Diocl.)  cnostra'  e.  q.  s.  Licet  enim  cogitare  scriptorem  non 
Marium  Sullae  aequalem,  sed  tyrannum  intellegere:  ut  cpatrum' 
et  cnostra'  proprie  dicta  sint.  Quod  tamen  probabilitate  caret. 
Marius  enim  cum  imperium  duorum  tantum  dierum  (Caes.  33,  12) 
tenuerit,  eius  animus  cpotentiae  expers,  tamquam  inedia  refecli 
insatiabilis'  dici  vix  poluit.  Itaque  contendo  allerum  Marium,  cui 
ne  Caes.  33,  11  quidem  favet,  intellegendum  illaque  verba  in 
universum  accipienda  esse.  Cetera  quae  de  aetate  sua  diserte 
tradit,  haec  sunt  quae  subieci : 

Caes.  28,  2  cnoslra  aetate  post  mille  centesimus  (annus)  con- 
sule  Philippo  excessit'  =  ann.  348. 

Caes.  16,  12  cnostra  aetale  Nicomedia  Cereali  consule'  (ter- 
rae  motu  constrata)  =  ann.  358:  cf.  Hioronymi  Chron.  p.  195 
ed.  Schoen. 

Caes.  13,  6  chis  annis  suffectae  vires  lllyrico  sunt,  praefecto 
mcdente  Anatolioc  =  ann.  359:  cf.  Ammian.  19,  11,  2. 

Huc  autem   illud   quoque   pertinet,  quod  Caes.  41,  10  Con- 

stantium  'imperatorem  nostrum',  42,  5  'principem  nostrum'  vocat: 
cf.  34,  7  fConstantius  (I)  et  Constantinus  (I)  atque  imperatores 
nostri.'  Aliis  locis  in  universum  loquitur,  ut  chac  tempestate' 
Caes.  9,  12;  33,  13;  37,  5;  39,  29;  32;  44:  quibus  adde  fhodie 
habetur  locus'  Caes.  5,  17;  12,  2;  13,  8;  24,  1. 

Aliorum  autem  scriptorum  testimoniuin  gravissimum  est  apud 
Ammianum  21,  10,  6:  cubi  Victorem  apud  Sirmium  visum  scrip- 
torem  historicum  exindeque  venire  praeceptum  Pannoniae  secun- 
dae  consularem  praefecit'  (i.  e.  Iulianus  anno  361)  fet  honoravit 
aenea  statua,  virum  sobrietatis  gratia  aemulandum,  mullo  post 
urbi  praefectum.'  Victorem  autem  Pannoniae  inferioris  legatum 
Augusti  pro  praetore  consularem3)  fuisse  testis  est  etiam  titulus 
Orellianus  3715:  AVRELIO  VICTORI  XV  VIRO  SACR.  FAC. 
LEG.  AVGG.  PRO.  PR.  PROV.  PANN.  INF.  PATRON.  R.  P.  II.  V. 
D.  D.4)  i.  e.  fhonore  uso.  decrelo  decurionum'.  lnde  autem, 
quod  legatus  consularis  fuit,  non  evincitur  antea  consulatum  eum 
gessisse.  Non  enim  raro  Romani  ante  consulatum  consulares 
fuere,  ut  Q.  Clodius  Hermogenianus5)  consularis  Camparliae,  pro- 
consul  Africae,  praef.  urbi,  praef.  praet.,  consul  ordiuarius  appel- 
latur:  idemque  cadit  in  Censorini  honorum  ordinem  apud  Trebell. 
Poll.  XXX  tyr.  33,  1.  Neque  in  fastis  ante  ann.  361  Victoris 
consulis  mentio  fit:  ita  ut,  si  modo  omnino  consul,  honorarius 
fuerit.  Quod  ne  per  aetatem  quidem  eius  sat  probabile  est. 
Anni  autem  369  consules  sunt  Valentinianus  nepos  et  Victor: 
quem  ipsum  alii  contenderunt  hunc  esse  scriptorem,  ut  Schottus, 
Vossius,  Raehrius6),  alii  ut  Tiraboscius  potius  Iuliani  esse  ducem 
quendam  voluerunt  (de  quo  v.  Amm.  24,  1,  2;  Zos.  3,  13,  6  et 
saepius).  Quod  ut  diiudicemus,  revertendum  est  ad  Amm.  1.  1., 
ubi  multo  post  praefeclus  urbi  fuisse  Victor  dicitur.  Quo  magi- 
stratu   functus   est   anno  389 7),   fitque   eius   mentio    I.   R.   Neap. 


3)  Id  enim  sibi  vult  fconsularem'  vox,  quae  pro  accuratiore  lega- 
tionis  titulo  posita  esfc  etiam  Or.  3666  —  68.  Pannoniae  autem  legatos 
Augustorum  consulares  praefuisse  docet  Enchirid.  Beckero-Marqu.  III,  1 
p.  103  cum  adn.  645;  p.  239;  297. 

4)  Eadem  munera  coniuncta  sunt  Or.  3554. 

5)  v.  Corsini  cSeries  praef.  urbis'  p.  247. 

6)  Qui  tamen  inscriptionis  I.  R.  N.  2618  verba  AVR.  VICTOR  V.  C. 
iniuria  per  cvir  consularis'  explicat,  cum  significent  potius  fvir  claris- 
simus':  v.  Henzeni  indices  p.  219. 

"')  v.  Corsinium  p.  287.  Quo  iure  Baehrius  anno  379  Aurelium  prae- 
fectum  urbi  fuisse  dicat,  prorsus  me  fugit. 

2618  ...IERVM  PRINCIPVM  CLEMENTIAM  ....  NCTITVDINEM 
MVNIFICENTIAM  SVPERGRESSO  D.  N.  FL.  THEODOSIO  PIO 
VICTORI  SEMPER  AVGVSTO  SEX.  AVR.  VICTOR  V.  C.  VRBI 
PRAEF.  IVDEX  SACRARVM  COGNITIONVM  D.  N.  M.  Q.  E  i.  e. 

'devotus  numini  maiestatique  eius\  Iam  si  constaret  homines 
consulatu  functos  solos  ad  praefecturam  urbis  esse  provectos,  non 
sine  magna  probabilitate  contenderemus  scriptorem  auno  369 
consulem  fuisse;  sed  cum,  si  Corsinio  praef.  p.  XXI — XXVII 
fides  liabenda  est,  non  pauci  post  praefecturam  demurn  consula- 
tum  gesserint,  ut  Olybrius,  qui  praefectus  fuit  a.  388,  369,  370, 
consul  379 8),  alii  autem  procul  dubio  post  consulatum  fuerint 
praefecti,  ut  L.  Lamia9)  cos.  a.  3,  praef.  a.  32,  rursus  alii  con- 
sulatu  et  praefectura  eodem  anno  functi  sint,  ut  a.  334  Anicius 
Paulinus10),  mea  quidem  sententia  definiri  nequit,  num  consul 
anni  369  Victor  idem  sit  atque  Caesarum  scriptor.  Quo  autein 
anno  mortuus  sit  Aurelius,  certius  dicere  non  licet  quam  quo 
sit  natus. 

Fidei  christianae  Victorem  addictum  fuisse  suo  iure  negavere 
in  primis  Schottus,  Grunerus,  Teuffelius.  Id  enim  vel  inde  ap- 
paret,  quod  prodigiis  oraculisque  magnam  fidem  habet  eaque  sat 
copiose  desciibere  solet,  ut  Caes.  28,  3 — 9;  38,  4;  41,  7;  14; 
16;  item  e  39,  45  'veterrimae  religiones  castissime  curatae',  quae 
verba  Grunerus  bene  monet  ad  ea  pertinere,  quae  sub  Diocletiano 
religionis  christianae  tollendae  causa  fiebant.  Nec  minus  huic 
sententiae  hi  loci  favent:  Caes.  39,  29  fValentem  ut  parentem 
seu  dei  magni  suspiciebant  modo' ;  40,  15  *haud  multum  abesset 
deo' ;  41,  4.  Sed  vix  quisquam  Grunero  assentiatur,  qui  Caes. 
41,  5  verba  *Licinio  ne  insontium  quidem  ac  nobilium  philosopho- 
rum  servili  more  cruciatus  adhibiti  modum  fecere'  ad  christianos 
pertinere  dicit  indeque  concludit  Victorem  eis  quodam  modo 
favisse. 

Quae  autem  de  natura  rerum  deque  re  publica  sentiat,  ali- 
quoties  ipse  significavit.  Ea  tamen  omnia  sat  superque  docent  eius 
ingenium  jnagno  opere  excultum  non  fuisse.  Ita  quasi  summam 
naturae  legem  sic  exponit  Caes.  35,  13:  fquod  factum  praecipue  edo- 
cuit  cuncta  in  orbis  modo  verti,   nihilque  accidere  quod  rursum 


8)  v.  Cors.  praef.  p.  XXIII  et  p.  247. 

9)  v.  eundem  p.  36. 

,0)  v.  eunclem  p.  185  et  titulos  Orellianos  1081.   1082. 

naturae  vis  ferre  nequeat  aevi  spatio.'  Neque  eximiam  rei  pu- 
blicae  peritiam  produnt,  quae  legimus  Caes.  39,  7:  fquo  mihi 
mirum  videtur  nobilitati  plerosque  superbiam  dare:  quae  gentis 
patriciae  memor,  molestiarum  quis  agitur,  remedio  eminere  pau- 
lulum  iuris'  (sic  pro  *pluris'  Maehlyus11)  ?habet\  Tum  saepe  de 
rei  publicae  morumque  statu  conqueritur:  quode  cf.  Caes.  20,  13; 
24,  9—11;  28,  9;  33,  23;  37,  5—7.  Plerumque  autem  delec- 
tatur  sententiis  tritissimis,  quas  partim  quasi  vitae  usu  a  se  ipso 
compertas  significat,  ut  Caes.  5,  3  cqua  re  satis  compertum  neque 
aevum  impedimento  virtuti  esse'  e.  q.  s.,  item  11,  13;  19,  3; 
39,  5;  27;  40,  13;  partim  nullo  prooemio  addito  profert,  ut  Caes. 
4,  1  'quippe  stolidorum  ingenia  proinde  agunt,  uti  monitores 
sunt',  quo  adde  3,  5-6;  13,  7;  20,  31;  34,  6;  38,  5;  40,  29. 
Nunc  de  anno,  quo  Caesares  (Originem  enim,  Viros  illustres, 
Epitomen  bic  omitto,  quippe  quos  libros  nunc  nemo  ab  Aurelio 
profectos  esse  contendat)  scripti  videantur,  breviter  agendum  est. 
Narranlur  hoc  libro  res  gestae  inde  ab  Auguslo  'usque  ad  con- 
sulalum  X  Constantii  Augusti  et  Iuliani  Caesaris  III'  (sic  praebet 
inscriptio  codicis  Bruxellensis,  quae  a  scriptore  ipso  profecta 
videtur,  cum  veri  prorsus  dissimile  sit  librarium  aliquem  tale 
quiddam  addidisse),  vel  usque  ad  XXIII  Constantii  annum  (Caes. 
42,  20)  i.  e.  annum  360 12).  Eodemque  anno  Caesares  esse 
conscriptos  contendo.  Primum  enim  nisi  hac  sententia  pro- 
bata,  quid  sibi  velint  verba  Caes.  42,  20  'Constantius  annos  XXUI 
Augustum  imperium  regens,  dum  externis  motibus  modo  civilibus 
exercetur,  aegre  ab  armis  abest\  nemo  intellegat.  Constan- 
lius  enim  XXIV  annos  regnavit.  Atque  inde,  quod  illo  etiam  tum 
regnante  scripsit  Victor,  explicandum  est,  quod  et  Constantius 
toties  cnoster  imperator'  vocatur  (v.  p.  201  sq.)  et  res  paululum 
in  eius  favorem  auctae  narranlur:  ut  ea,  quae  42,  5  et  23  dc 
eius  eloqueutia  exponuntur,  eis  multo  iuferiora  sunt  quae  Ep.  42, 
18  leguntur:  'facundiae  cupidus,  quam  cum  assequi  tardilate  in- 
genii  non  posset,  aliis  invidebat.'  Tum  42,  17  lullani  mentio  fit 
uou  solum  parum  houorifica,  scd  laus  fere  omnis  Constantio  Iri- 
buitur:  'lulianum  Caesarem  cognatione  acceplum  sibi  Transalpi- 
nis  praefecit:   isque    natioues  feras   brevi  subegil,    captis  famosis 


n)  in  Nov.  Annal.  pliil.  vol.  LXXI  p.  264  sqq.,  ubi  non  paucos  Cae- 
sarum  locos  sanavit. 

12)  cf.  Kleinium  in  Diar.  ant.  stud.  a.  1841  p.  1329. 

regibus:  quao  quamquam  vi  eius,  fortuna  principis  tamen  et 
consilio  accidere.'  Si  autem  illo  tempore  Iulianus  a  militibus 
iam  esset  Augustus  appellatus,  aliis  verbis  Aurelius  uteretur.  Ad 
quam  sententiam  firmandam  illud  quoque  facit,  quod  in  inscrip- 
tione  codicis  supra  memorati  Iulianus  disertis  verbis  fCaesar' 
vocatur,  Constantius  autem  'Augustus'.  Cum  autem  iam  ineunte 
fere  hieme  anni  360  (Zos.  3,  9)  Iulianus  Auguslus  factus,  aestale 
autem  proximi  anni  (ibid.  3,  10)  adversus  Constantium  profeclus 
sit,  apparet  Caesares  medio  fere  anno  360  scriptos  esse.  Iam  vero 
ne  quis  obiciat  haec  Iuliano  mortuo  —  hoc  enim  imperanle  talia 
vix  dixerit  quisquam  —  esse  scripta,  ea  obstat  ratio,  quam 
inter  Iulianum  et  Victorem  intercedere  vidimus.  Victorem  enim, 
qui,  postquam  anno  361  Sirmii  Iuliano  innotuit,  ab  illo  ad  Pan- 
noniae  praefecturam  provectus  est,  tam  inrevereuter  luliani  res 
enarrasse  vix  crediderim.  Itaque  anno  360  Caesares  scripti  sunt. 
Quae  sententia  eo  quoque  confirmatur,  quod  20,  5  in  narranda 
vita  sua  de  magistratibus  prorsus  tacet,  quippe  quos  postea  demum 
gesserit. 

In  codice  Bruxellensi  Caesares  sic  inscripti  sunt:  fAurelii 
Victoris  hisloriae  abbreviatae,  ab  Augusto  Octaviano  id  est  a  fine 
Tili  Livi  usque  ad  consulalum  X  Constantii  Augusti  et  Iuliani 
Caesaris  III'.  Quorum  verborum  pars  posterior  quamquam  Aurelio 
tribuenda  videbatur,  tamen  'historiae  abbreviatae'*  illum  libellum 
suum  inscripsisse  nemo  contendet:  (vide  de  hoc  infra  p.  210).  Itaque 
ad  testimonia  veterum  recurrendum  est,  quorum  antiquissimum 
est  Hieronymi  epist.  ad  Paulum  Senem  Concordiae  XXI 13)  (Op. 
ed.  Vall.  I  p.  24  B):    fet   ne   putes  modica   esse,    quae  deprecor, 

margaritam  de  evangelio  postularis scilicet  commentarios 

Fortunatiani  et  propler  notitiam  persecutorum  Aurelii  Victoris 
historiam  simulque  epistulas  Novatiani.'  Cum  autem  de  Victore 
Vitensi,  qui  saeculo  V  historiam  persecutionis  Africanae  14)  scrip- 
sit,  cogitari  nequeat,  apparet  Victoris  Caesares  illum  petiisse: 
uude  persecutorum,  i.  e.  eorum  imperalorum  qui  Christianos  per- 
secuti  sunt,  notitiam  coinmoclissime  haurire  poterat,  quamvis 
Aurelius  de  ipsis  persecutionibus  taceret.  Ac  re  vera  Hieronymum 
Victore    usum    esse   conslare    videtur:    quae  enim   ille  p.  177  de 


13)  Quae  anno  374  scripta  est  auctore  Mommseno  fdie  Quellen  des 
Hieronymus'  p.  683. 

u)  Sic  enim  librum  inscribendum  esse  docet  Eyssenbardtus  Hermr.c 
vol.  II  p.  319  et  praef.  ad  Hist.  misc.  p.  V. 

Cararallae  nomine  tradit,  e  Caes.  21,  1  hausta  esse  contendit 
Mommsenus  1.  1.  Tum  Victorem  laudat  Paulus  Diaconus  de  gest. 
Lang.  II,  18  (Rer.  Ital.  script.  ed.  Muratori  I  p.  432):  fsunt  qui 
Alpes  Cottias  et  Appeninas  unam  dicant  esse  provinciam:  sed 
hos  Victoris15]  revincit  historia,  quae  Alpes  Cottias  per  se  pro- 
vinciam  appellat'.  Quod  pertinet  ad  Caes.  5,  2  (=  Ep.  5,  4). 
Tertius  his  accedit  Lydus  de  magistratibus  3,  7  (p.  200,  11  ed. 
Bekk.):  ev0ev  citujvcu  ouc  Ouiktuup  6  iCTopiKoc  ev  Tfj  icTopia 
tujv  ejucpuXiujv  cppouuevTapiouc  oibe  to  irpiv  ovojuacGnvai,  oti 
Tfjc  tou  TraXaTiou  euGnviac  to  rrpiv  eqppovncov.  Quod  pertinet 
ad  39,  44.  Vides  ne  his  quidem  testimoniis  certum  quendam 
titulum  tradi,  nisi  forte  e  Lydo  conicere  licet  Aurelii  lihrum 
ehistoria  Caesarum'  inscriptum  fuisse,  additis  verhis  cab 
Octaviano  Aug.'  e.  q.  s.  vel  similibus. 

Hic  statirn  addenda  videntur,  quae  de  Victore  iuniore  vel 
Victorino,  qui  epitomen  composuerit,  quidarn  somniarunt,  ut  Vos- 
sius16),  Schoellius17),  Baehrius18),  Bernhardyus19).  E  quibus  Vos- 
sius  eo  progressus  est,  ut  prorsus  arbitratu  suo  I.  R.  Neap. 
titulum  2618  et  Pauli  locum  ad  Victorem  iuniorem  traherct.  Sed 
haec  omnia  artificia  corruuut,  si  Epitomae  inscriptionem,  unde 
tola  res  profecta  est,  diligentius  inspexerimus20).  Praebet  autem 
Gudianus  84  codex  optimus:  fincipit  libellus  de  vita  et  moribus 
imperatorum  breviatus  ex-  libris  SEX.  AVR.  VICTOR  a  Caesare 
Augusto  usqne  ad  Theodosium'  (omnia  tamen  haec  Iitteris  maius- 
culis),  prorsusque  eadem  Gudianus  .131 ,  similia  ceteri  produnt, 
nisi  quod  Bernensis  104,  Augustodunensis,  Vossianus  96  pro 
'Victoris'  habent  cVictorini'.  Quod  nomen  e  VICTOB  ortum  esse 
perspexit  iam  Arntzenus.  In  omnibus  autem  codicibus  cum  Epitome 
e  libris  Victoris  (vel  Victorini)  excerpta  dicatur,  apparet  excerp- 
toris  ne  mentionem  quidem  fieri. 

In  codice  Bruxellensi  Caesares  antecedunf  libelli  cde  origine 
gentis  Bomanae'  et  cde  viris  illustribus'  hac  praemissa  inscrip- 
tione21): 


,5)  Ita  enim    haud   dubie   editionuin  ^scriptura  fVictorini'  e  codicibus 
corrigenda  est. 

16)  II,   15.       17)  III  p.   171.       ls)  Encycl.  VI,  2  p.  2584.        19)  p.  711. 

20)  Quod  iam  intellexerunt  Arntzenus  praef.  p.  VIII  et  Grunerus  praef. 
p.  IX. 

21)  v.  Iordanum  Hermae  vol.  III  p.  395. 

'Aurelii  Victoris  historiae  abbreviatae:  ab  Augusto  Octaviano 
id  est  a  flne  Titi  Livi  usque  ad  consulatum  decimum  Constantii 
Augusti  et  Iuliani  Caesaris  tertiurn.  Incipiunt  feliciter.  origo 
gentis  romanae  a  Iano  et  Saturno  conditoribus  per  succedentes 
sibimet  reges  usque  ad  consulatum  decimum  Constantii,  digesla 
ex  auctoribus  Verrio  Flacco,  Antiate  (ut  quidem  idem  Verrius 
maluit  dicere,  quam  Antia),  turn  ex  annalibus  pontiflcum,  Cincio, 
Egnatio,  Veratio,  Fabio  Pictore,  Licinio  Macro,  Varrone,  Caesare, 
Tuberone  atque  ex  omni  priscorum  historia  .  proinde  ut  quisque 
neotericorum  asseveravit,  hoc  est  et  Livius  et  Victor  Affer.' 

Quae  inscriptio  praeter  ea  verba,  quae  supra  p.  204  Aurelio 
ipsi  vindicavimus,  non  est  ab  aliquo  Iibrario  profecta,  sed  e 
scriptore  libelli  de  origine  gentis  Romanae  ipso,  quem  ego  cum 
Iordano22)  grammaticum  saeculi  V  fuisse  existimo.  Cum  enim 
ex  eis  scriptoribus,  qui  in  inscriptione  commemorarttur,  in  Origine 
ipsa  non  commemorentur  Verrius  Flaccus,  Veratius,  Varro,  neque 
ullum  in  ea  vestigium  verborum  'ut  quidem  idem  Verrius'  e.  q.  s. 
exstet,  addilamenta  illa  alicuius  librarii  esse  nequeunt,  cui  Vera- 
tii  polissimum,  tam  obscuri  hominis,  notitiarn  nemo  tribuet; 
optime  autem  eadem  in  tenorem  totius  libelli  quadrant.  Quae 
autem  sub  fine  leguntur  fproinde  ut  quisque  neotericorum  asse- 
veravit,  hoc  est  et  Livius  et  Victor  Affer',  recte  explicavit  Momm- 
senus23).  Livii  enim  nomine  significatur  liber  de  viris  illu- 
stribus,  qui  in  Bruxellensi  Originem  sequitur,  Victoris  autem 
ipsi  Caesares.  Prior  autem  libellus  Livii  nomen  etiam  Or.  23,  7 
prae  se  fert,  nbi  verbis  ?sed  horum  omnium  opinionibus  diversis 
repugnat  nostrae  memoriae  proclamans  historia  Liviana'  ea  ipsa  de 
Roma  condita  sententia  profertur,  quae  isto  libro  traditur.  Nam 
utut  de  illis,  quae  sunt  'nostrae  memoriae  proclamans',  iudicamus, 
quae  ego  cum  Grunero  pro  glossemate  habeo,  certe  verba  liistoria 
Liviana'  ad  III.  1,  4  nos  ducunt,  quippe  cum  in  Bruxellensi  Origo 
et  Viri  illustres  in  unum  coniuncla  sint,  ita  quidem  ut  III.  1,  1 — 4 
(usque  ad  'civitatem  condiderunt')  prorsus  omittantur: 

Or.  23,  6:  sed  horum  omnium  opi-  111.  (in  ceteris  codd.)  1,  1—4:  Pro- 

nionibus   diversis  repugnat    historia    cas   rex   Albanorum ipsi 

Liviana,  quae  testatur,  quod  auspi-  pastoribus  adnnatis  civitatem  condi- 

cato  Romulns  ex  suo  nomine  Eomam  derunt,  quam  Romulus  augurio  vic- 


22)  Hermae  vol.  III  p.  397. 

23)  cDie  Chronik  des  Cassiodorus1  p.  551. 

vocavit:  cumque  muniret  moenibus,  tor  Komam  vocavit.  et  ut  eam  prius 
eclixit  ne  quis  vallum  transiliret;  legibus  muniret  quam  moenibus ,  edi- 
quod  Remus  irridens  transilivit  et  a  xit  ne  quis  vallum  transiliret,  quod 
Celere  centurione  rutro  fertur  oc-  Kemus  irridens  transilivit  et  a  Celere 
cisus.  centurione  rutro  fertur  occisus. 

Hinc  apparct  in  Bruxellensi  unum  utroque  opusculo  librum 
cffici,  indcque  explicatur  libelli  de  viris  illustribus  haec  sub- 
scriptio:  FINIT  PRIMA  PARS  :  IIVIVS  :  OPERIS  :  INCIPIT  :  SE- 
CVNDA  :  AVRELII  :  VICTOR.  Raque  altera  pars  unum  Victorem 
continet.  Neque  tameu  ex  illa  subscriptione  id  consequitur  quod 
quidam24)  inde  concluserunt:  Viros  illustres  Victori  tribui.  Immo 
potius  contrarium  fit:  quando  hic  libellus  item  ut  Origo  dviuvu|uujc 
traditus  est25).  Alia  sane  res  esset,  si  legerelur  cincipit  altera 
Aurelii  Victoris'.  Sed  facile  apparet  'Aurelii'  vocem  esse  cor- 
ruptam,  scriptum  aulem  fuisse  Mncipit  secunda.  Aurelius  Victor.' 
Quae  cum  ita  sint,  hi  tres  libelli  non  casu  ab  aliquo  librario 
coniuncti  sunt,  sed  a  scriptore  libri  de  origine  gentis  Romanae, 
qui  Viros  illustres  et  Caesares  consociavit  eisque  breviarium 
veterrimae  historiae  Romanae  praemisit,  ita  ut  his  tribus  libris 
tota  Romanorum  historia  inde  a  primordiis  usque  ad  annum  360 
contineatur:  id  quod  inscriptionis  verbis  non  sat  accuratis  signi- 

ficatur:    ro.  g.  R.    a    lano usque  ad    consulatum  X  Con- 

slantii.'  Quare  non  male  Mommsenus  1.  1.  hos  tres  libellos  cdas 
Corpus'  (sc.  historiae  romanae)  ?das  unter  dem  Namen  des  Victor 
geht'  appellat. 


CAPVT  H. 


Ad  eam  nunc  quaestionem  accedimus,  quae  huc  usque  a 
viris  doctis  tangebalur  potius  quam  tractata  est:  rationem  dico, 
quae  inlercedat  inter  Victoris  Caesares  et  Epitomen  de  Caesaribus. 
Qua  de  re  non  Jevis  est  dissensio.  Cum  enim  neminem  fugerit 
niulta    in    utroque   libro   eisdem    fcre    verbis   tradi,    multa   autem 


24)  Vt  Grunerus,  Fabricius,  Sehoellius.  Ceterum  totam  hanc  quae- 
stionem  tetigerunt  potius  quam  persecuti  sunt  Mommsenus  1.  s.  s.,  Maeh- 
lyus  in  Iahnii  Archivi  t.  XIX  p.  316,  Iordanus  Musei  Rhenani  t.  XVIII 
p.   589  idemque  Hermae  t.  III  p.  395. 

25 )  Livii  enim  nomen  illa  aetate  nihil  aliud  significat,  nisi  historiam 
liberae  rei  publicae:  cf.  Mommsenum  1.  s.  s. 

legi  in  Epitome,  quorum  itj  Caesaribus  ne  mentio  quidem  fiat, 
alia  rursus  in  Caesaribus,  de  quibus  taceat  Epitome,  pleiique 
rem  ita  sibi  informarunl,  ut  Epitomeu  sic  e  Caesaribus  esse 
excerptam  dicerent,-  ut  scriptor,  quisquis  fuerit,  multa  de  suo 
addiderit  vel  correxerit.  Tum  alii  exstiterunt,  qui  contenderent 
Epitomen  et  Caesares  excerptos  esse  ex  ampliore  quodam  opere, 
quod  de  eodem  argumento  Victor  scripserit,  ut  Bechmannus1)  et 
Vlricius2).  Tertia  porro  sententia  eorum  est,  qui  inter  utrumque 
librum  ullam  omnino  rationem  inlercedcre  negent,  ut  Bernhar- 
dyus3)  et  Bolhius4). 

Alii  salis  habuere  de  singulis  locis  quid  sentirent  significasse, 
ut  Mommsenus5),  qui  recte  monet  de  origine  Caracallae  cogno- 
minis  inter  utrumqiie  esse  dissensionein  quandam:  ita  ut  Victor 
Caes.  21,  1.  consentiat  cum  Spartiano  Carac.  9,  Ep.  21,  2  aulem 
cum  Dione. 

Plurima,  quamvis  non  admodum  multum,  de  hac  quaestione 
Maeblyus0)  commentatus  est.  Qui  cum  recte  intellexerit  permulta 
Caesaribus  et  E|)itomae  esse  communia,  primus  observavit  —  id 
quod  maximi  est  momenti  —  eum  consensum  inde  a  vita  Domi- 
tiani  onmino  non  comparere,  si  unum7)  locum  excipias.  Cuius 
tarnen  rei  quae  sit  causa  atque  uter  utrum  exscripserit,  se  nescire 
profitetur. 

Epilomen  supra  p.  206  vidimus  in  codicibus  sic  inscribi: 
fIibellus  de  vita  et  moribus  imperatorum,  breviatus  ex  libris  Sex. 
Aurelii  Vicloris.'  Vnde  apparet  aut  scriptorem  ipsum,  si  ab  eo 
is  titulus  profcclus  est,  significare  voluisse  Victoris  librum  a  se 
excerptum  esse,  aut  alium  quemlibet  hoc  sibi  persuasisse.  Quo- 
minus  autem  nos  hanc  senlentiam  continuo  amplectamur,  non 
nulla  obstant.  Primo  enim  oculorum  obtutu  videmus  non  pauca 
Epitomae  capita  multo  ampliora  esse  eis,  e  quibus  breviata  di- 
cuntur.  Ila  Caes.  1  in  editione  Bipontina  spatium  vix  unius 
paginae,  contra  quattuor  fere  paginarum  Ep.  1  occupat;  Caes.  10 

*)  1.  s.  s.  §  XIV. 

2)  fCharakteristik  der  antiken  Ilistoriographie'  p.   156  adn.  4. 

3)  1.  s.  s.  p.  711. 

4)  Iahnii  Archivi  t.  XIX  p.  315.     Qui  quo  iure  contenderit  id  e  Lydi 
loco  supra  p.  206  allato  apparere,  me  fugit. 

5)  cQueIlen  des  Hieronymus'  p.  683. 
°)  Iahnii  Archivi  I,  s.  s.  p.  317. 

7)  Caes.  40,   2   et   Ep.   41 ,   2.     Quo   de   loco  aliter  iudicandum  esse 
infra  demonstrabo  ciica  finem  huius  capitis  (ad  Caes.  c.  XLI). 

ne  dimidiam  quidem  parteiri  spatii  quod  Ep.  10;  Caes.  12  vix 
quartam  parlem  eius  quod  Ep.  12.  Ilinc  igilur  evincitur  aliter 
esse  Victorem  excerptum  ab  epitomatore  atque  ab  Iustino  Trogum, 
Valerium  Maximum  ab  Iulio  Paride  et  Nepotiano.  Tum  singulas 
vitas  si  inspicimus,  eerlo  cognoscimus  non  tota  capita  Victoris 
excerpsisse  epitomatorem  rebusque  aliunde  dcsumptis  auxisse, 
quem  ad  modum  non  raro  scriptor  Historiae  miscellae  Eutropium 
Orosii  vel  Epilomae  verbis  illustrat,  sed  rerum  ab  Aurelio  narra- 
tarum  modo  maiorem  modo  minorem  multitudinem  suum  in  usum, 
interdum  verbis  tenus,  convertisse  eisque  alias  addidisse,  quas 
nos  partim  apud  ceteros  scriptores  disiectas,  partim  alio  loco  nullo 
legimus.  Vides  iam  huius  epitomatoris  usum  abborrere  a  consue- 
tudine  ceterorum  eiusdem  generis  scriptorum. 

Librum  autem  de  Caesaribus  sic  in  Bruxellensi  inscriplum 
vidimus  p.  205:  ^Aurelii  Vicloris  bistoriae  abbreviatae.'  Quae 
verba  miror  adbuc  neglecta  iacuisse.  Qui  enim  scriptores 
Victoris  Cacsares  commemorant,  de  f  abbreviatae'  additamento 
vel  notione  prorsus  tacent.  Itaque  non  iinmerito  binc  conicitur 
exstitisse  quondam  Victoris  historiam  Caesarum  non  brcviatam: 
vel  ut  statim  dicam  quid  sentiam: 

i  s  1  i  b  e  r  d  e  C  a  e  s  a  r  i  b  u  s ,  q  u  i  n  u  n  c  s  u  p  e  r  s  t  e  s  e  s  t , 
non  videtur  esse  historia  Caesarum  a  Sex.  Aurelio 
Victore  conscripta,  sed  potius  et  Caesares  et  Epito- 
mae  capita  XI  priora  ex  illa  excerpta  sunl. 

Si  autem  priorum  XI  capitum  comparatione  —  nam  in  cete- 
ris  Epitomae  auxilio  destituimur  —  probabile  fit  Caesares  ex 
ampliore  illo  opere  breviatos  esse,  eo  ipso  evincitur  totum  librum 
excerptum  esse.  Quam  sententiam  probanti  mihi  ne  quis  obiciat, 
temere  me  eis  locis  usum  esse,  quibus  scriptor  de  sua  vita  agal : 
talia  enim  facile  potuisse  a  breviatores)  addi:  eum  praeter  celera 
relego  ad  Xiphilini  exemplum,  qui  item,  quae  Cassius  Dio  de 
vita  sua  tradiderat,  pleraque  exscripsit9).  Itaque  nihil  obstat, 
quomtnus  illis  locis  utamur,  praesertim  cum  etiam  epilomator 
tales  res,  eisdem  quibus  breviator  verbis  usus,  e  Victore  trans- 
lulerit,  velut: 


8)  Sic  enim  eum  appellabo,  ne  confundatur  cum  fepitomatore.' 

9)  ut  G9,  1,  3  6  y&P  TrctTvip  uou  'Airpujviavoc;  72,  4,  2  \exuj  6e  xauTa 
tg  Kai  Tct  Aomd  ouk  eH  dWoTpiac  e^ri  Trapaooceinc,  d\\'  kl  oiKeiac  r\bx\ 
Tripnceuic;  20,  1  riueic  uev  ol  pou\euTa(;  23,  2  TauT5  ouv  ef(b  Td  rrpoc, 
ecirepav  r\br\  Xafiwv. 

Caes.  8,  7:  hi  omnes,  quos  paucis        Ep.  8,  G:   hi  omnes,   quos   paucis 

attigi,  praecipueque  Caesarum  gens  attigi,  praecipueCaesarum  gens  adeo 

adeo   litteris   culti   atque  eloquentia  litteris  culti  atque  eloquentia  fuere, 

fuere ,  ut  ni  cunctis  vitiis  e.  q.  s.  ut  ni  cunctis  vitiis  e.   q.  s. 

Cf.  Caes.  11,  12  et  Ep.  11,  15. 

Comparationem  autem  singulorum  capilum  sic  instituemus, 
ut  ea  iuxta  ponamus,  quae  breviator  et  epitomator  eadcm  tradant; 
indagemus,  quos  fontes  secutus  esse  videatur  Aurelius;  quaeramus, 
num  forte  epitomator  quaedam  ipse  addiderit  et  liaec  unde 
sumpserit.  Nam  de  fontibus  suis  neque  breviator  neque  epito- 
mator  diserte  quidquam  tradidere.  Quod  autem  uterque  non 
raro  de  auctorum  dissensu  significat  a  se  reperto ,  id  plerumque 
non  aliud  valet  nisi  in  ipso  fonte  talem  dissensum  adnotatum 
fuisse.      Ila   legimus   Caes.   9,    6    et   Ep.  9,  7   fqtiidam   putant'; 

Caes.  5,  8  fplures  habent';  14,  8  falii  volunt nos  relin- 

quemus' ;  20,  10  fplures  putant';  20,  33  fputant  memoriae  cu- 
riosi';  22,  3  frepperimus';  29,  5  fpleriqne  ferunt';  38,  4  fquidam 
referunt';  39,47  fplures  volunt';  39,  48  faliis  alia  aestimantibus'. 
In  Epitome  eiusdem  generis  haec  sunt:  1;  27  falii  scribunt'; 
5,  2  fquidam  prodidere';  13,  2  fqualem  vix  aegreque  exprimere 
valuerint  summorum  scriptorum  miranda  ingenia';  31,  2  fferunt'; 
34,  1  fplerique  putant';  35,  1  fquidam  ferunt';  41,  11  fut  pu- 
tant';  45,  9  fplures  retulere';  48,  4  fscripta  veterum  docent'. 

Cap.  I.    Octavianus  Augustus. 

Quae  de  Augusto  tradunt  breviator  et  epitomator,  ita  comparata 
sunt,  ut  omnia  ad  Victorem  referre  liceat.  In  bis  tamen  quaedam 
sunt  eiusmodi,  quae  nullo  modo  e  Caesaribus  qui  superslites  sunt 
haurire  epitomator  poluerit,  sed  quae  ab  epitomatore  potius  habere 
breviator  videatur.  Vnde  consequitur  ab  utroque  eundem  Iibrum 
pleniorem  i.  e.  Victorem  exscriptum  esse.  Caes.  1  Caesar  Octa- 
viani  avunculus  magnus  vocatur,  Ep.  2  maior  avunculus.  Iam 
cum  constet10)  fmaior  avunculus'  voces  interdum  idem  significare 
quod  fa.  magnus',  numquam  autem  fa.  magnus'  idem  quod  fa. 
maior',  apparet  Victorem  scripsisse  fmaior  avunculus',  praesertim 
cum  Suetonius  Aug.  7  p.  40,  27  n)  idem  praebeat.  Caes.  4  fad 
somnum  intemperanti'   et  Ep.  22  faliquatenus  vero   somni  absti» 


10)  de  quo,  ne  plura,  vide  lexicographos. 
u)  editionis  Rothianae,  quam  semper  sequor. 

nens'  (nt  Suet.  Aug.  78  p.  73,  3)  etiamsi  inter  se  dissentire 
videantur,  tamen  eo  reconciliantur,  ut  ab  Aurelio  statuamus  ube- 
riorem  illum  locum  Suetonii  p.  73,  3 — 12  (csic  quoque*saepe 
indigcns  somni')  fortasse  neglegentius  excerptum,  a  breviatore 
aulem  non  satis  iiitellectum  esse. 

Ceterum  pleraque,  quae  hoc  capite  narrat,  Victor  e  Suetonio 
bausit.  Quem  primarium  eius  fontem  esse  iam  dudum  intellectum 
est,  ut  recte  Rothius12)  dixerit  interdum  Victoris  verba  adhiberi 
posse  ad  Suetonii  textum  corrigendum.  Hoc  quoque  in  capiie 
vide  quam  illi  congruant: 

Suet.  Aug.  18  p.  45,  29:  Aegyptum  Ep.  4:   regionem  Aegypti,    innn- 

in   provinciae    formam  redactam  ut  datione   Nili    accessu    difficilem,    in 

feraciorem    habilioremque     annonae  provinciae  formam  redegit:  quam  ut 

urbicae   redderet,    fossas   omnis,    in  annonae    urbis    copiosam    efficeret, 

quas  Nilus  exaestuat,  oblimatas  longa  fossas  incuria  vetustatis  limo  clausas 

vetustate  militari  opere  detersit.  labore  militum  patefecit. 

Cf.  Ep.  11  et  Suet.  Aug.  25  p.  48,  35;  Ep.  12  et  Suet.  Aug.  25 
p.  49,  1;  Ep.  17  et  Suet  Aug.  84  p.  75,  10;  Ep.  19  et  Suet. 
Aug.  28  p.  50,  38.  Cum  autem  eorum  locorum,  quibus  eadem 
fere  verba  communia  sunt,  multo  maior  numerus  in  Epitome 
reperiatur,  in  eam  incidi  coniecturam,  ut  talia  ab  epitomatore 
ipso  esse  addita,  non  ab  Aurelio  iam  e  Suetonio  hausta  mihi 
persuaserim.  Non  nulla  quidem  non  satis  accurate  excerpta  sunt, 
ut  Caes.  6  cvivo  templa'  e  Suet.  Aug.  52  p.  62,  15;  Ep.  13  fpro- 
praetor',  quem  ducem  appellat  Suet.  Aug.  23  p.  47,  22;  Ep.  22 
'XII  catamiti  totidemque  puellae'  coll.  Suet.  Aug.  70  p.  69,  17. 
Alia  autem  aliunde  fluxerunt,  ut  Caes.  1  fillectis  per  dona  mili- 
tibus  atque  annonae  curandae  specie  vulgo'  conveniunt  in  Taciti 
Ann.  1,  2  ^militem  donis,  populum  annona  pellexit.'  Alia  apud 
Dionem  redeunt:  cf.  de  victoria  de  Gelis  et  Bastarnis  reportata 
Ep.  7  cum  Dione  51,  23—24  et  26  (quo  adde  Velleium  2,  59 
et  Livii  per.  134);  Ep.  27  culpa  mortis  Augusti,  ut  falii  scribunt', 
in  Liviam  confertur  cum  Dione  56,  30;  ibidem  in  eandem  culpa 
relegati  Agrippae  cum  Taciti  Ann.  1,  3  (aliter  Suet.  Aug.  65 
p.  66,  33);  Ep.  7  Cattorum  mentio  fit  etiam  apud  Florum  2,  30 
(inde  apud  Oros.  6,  21).  Quas  res  singulas  nemo  contendet  a 
Victore  ex  eis,  apud  quos  nunc  dispersae  exstant,  scriptoribus 
miro  cum  studio  promiscue  esse  collectas:  immo  veri  simiilimum 


1a)  in  adnotatione  critica   ad  Suet.  p.  195,  38;  234,  4;  238,  6. 

est  illa  omnia  euni  in  uno  fonte  repperisse,  sive  co  quem  illi 
quoque  scriptores  secuti  sunt,  sive  alio  quodam  qui  ex  eisdem, 
quibus  illi,  auctoribus  pependerit.  Cui  fonli  ea  quoque  tribue- 
mus,  quae  tantum  hic  Iegi  videantur,  ut  quae  Caes.  7  et  Ep.  9 
de  Garamantum13)  et  Bactrorum  (vel  Aethiopum)  legationibus 
narrantur;  item  eas  narratiunculas  quae  leguntur  Ep.  11;  2814); 
29—30.  Certo  autem  indagari,  ad  quemnam  scriptorum  vel  ip- 
sum  vel  per  alium  quendam  haec  res  redeant,  vix  poterit:  cogi- 
lare  licet  de  Aufidio  Basso15),  quo  Cassiodorum  usum  esse  Momm- 
senus16)  demonstravit.  Cui  coniecturae  illud  quidem  non  repugnat, 
quod  inter  Victorem  et  Cassiodorum  neque  dissensus  intercedit, 
et  annorum,  quibus  regnaverit  Augustus,  numerus  apud  utrumque 
idem  legitur,  quamquam  accuratius  apud  Cassiodorum  est  fquin- 
quagesimo  sexto  semis'  (item  ut  apud   Suet.  Aug.  8  p.  41,  14). 

Cap.  II.    Tiberius. 

Comparatis  inter  se  Caes.  1  chis  saepe  simulando  infensus, 
quae  maxime  cuperet  et  insidiose  deditus,  quae  odio  erant'  et 
Ep.  4  fsimulans  ea  se  velle,  quae  nollet;  his  quasi  infensus, 
quibus  consultum  cupiebat,  his  vero,  quos  oderat,  quasi  bene- 
volens  apparens'  mihi  certum  videtur  his  in  rebus  narrandis 
Victorem  fquibus'  forma  esse  usum,  quam  breviator  pro  neutro, 
epitomator  pro  masculino  habuerit.  Aliter  enim  fquae  odio 
erant'  et  fquos  oderat'  oriri  non  potuerunt.  Similemin  modum 
accuratius  Aurelius  exscriptus  e«t  Ep.  9  fcum  insontes  et'  (sic 
codices)  fnoxios,  suos  pariter  externosque  puniret',  quam  Caes.  1 
'puniens  insontes,  suos  pariter  externosque' ;  talia  enim,  quae 
sermonis  concinnitas  postulat,  addi  non  solent.  Ac  Caes.  3  quo- 
que  fdirepta  pleraque  iuris  romani'  ex  Ep.  9  'Armenia  per  Par- 
thos,  Moesia   a   Dacis ,   Pannonia   a   Sarmatis,   Gallia   a  finitimis 

,3)  Garamantes  sub  Augusto  victos  esse  apparet  e  Flor.  2,  31  (cf. 
Monumentum  Ancyranum  ed.  Momms.  p.  119),  itemque  Aethiopes  e  Mon. 
Anc.  5,  22  p.  LXXX,  Dione  54,  5,  Plinio  Nat.  hist.  6,  181. 

u)  Nisi  potius  statuerimus  hoc  de  Augusto  iudicium  perperam  esse 
a  Septimio  Severo,  de  quo  plerumque  narratur,  in  illum  translatum:  cf. 
Caes.  20,  7;  Spartianum  Sev.  18,  7. 

15)  De  quo  vide  Harlessium  rde  Fabiis  et  Aufidiis'  p.  49,  Knabium 
fde  fontibus  historiae  imperatorum  Iuliorum'  p.  23,  Nissenum  Musei  Rhen. 
t.  XXVI  p.  499. 

16)  'Die  Chronik  des  Cassiodorus'  p.  558. 

gentibus  direptae  sunt',  id  est  e  Victore  videntur  excerpta ,  vix 
autem  baec  Victoris  verbis  illustrandis  addita.  Aliis  in  rebus 
Aurelio  uterque  verbis  tenus  usus  cst,  ut  Caes.  3  fsolutis17)  inili- 
tiae  artibus'  et  Ep.  9  "resolutis  militiae  artibus' ;  item  Caes.  3 
et  Ep.  8. 

Pleraque  apparet  e  Suetonio  deducta  esse,  nisi  quod  non 
nulla  non  ad  cerlum  quendam  locum  spectant,  ut  Caes.  1  et 
Ep.  4  morum  descriptio.  Alia  autem  eidem  non  debentur,  ut 
Caes.  1  fsubdolus  et  occultior'  coll.  Tac.  Ann.  6,  57  'occultum 
ac  subdolum';  2  cdum  urbes  et  conventus  exsecratur'  coll.  Tac. 
Ann.  4,  67  'perosus  municipia  et  colonias',  quibus  eadem  causa, 
cur  Capreas  Tiberius  se  contulerit,  traditur;  Ep.  6  ratrociter 
explorans'  e.  q.  s.  explicantur  eis  quae  habet  Tac.  Ann.  1,  11  — 
13  (cf.  Dion.  57,  2);  ad  Ep.  8  'Maroboduum  Suevorum  regem 
callide  circumvenit'  cf.  T-ac.  Ann.  2,  26  'Suebos  regemque  Maro- 
boduum  pace  obstrictum'.  Qui  loci,  quippe  qui  et  in  Caesaribus 
et  in  Epitome  cum  eodem  congruant  scriptore  (unde  tamen  ipsum 
Tacitum  a  Victore  esse  lectum  vix  contenderim),  quam  maxime 
docent  utrumque  libellum  ex  uno  fonte  descriptum  esse.  Quae 
Caes.  1  et  Ep.  4  de  Tiberii  dissimulatione  traduntur,  referenda 
sunt  ad  Dion.  57,  1,  1—2  (=  Zon.  11,  1). 

Alia  autem  sunt,  quae  hic  tantum  exstare  videntur,  ut  quae 
de  Gaetulorum18)  latrociniis  Caes.  3  et  Ep.  8,  item  quae  Ep.  9 
de  Pannonia  a  Sarmatis  direpta  leguntur  (cf.  Suet.  Tib.  41  p.  103, 
29  cMoesia  a  Dacis  Sarmatisque').  In  Ep.  10  Tiberio  tribuuntur 
septuaginta  octo19)  anni  et  menses  quattuor,  Caes.  3,  1  octoginta 
uno  minus:  quorum  alter  numerus,  quippe  qui  sit  rotundus,  e 
priore  (i.  e.  e  Victore)  fluxit;  octo  tantum  et  septuaginta  annos 
ei  tribuunt  Suetonius  Tib.  73  p.  117,  3,  Tacitus  Ann.  6,  56, 
Eutropius  7,  11;  LXXVH  annos  IV  menses  VII  dies  Dio  58, 
28,  5  (==  Zon.  11,  3):  ut  appareat  hoc  de  numero  Aurelium 
errasse  (cf.  Peteri  Hist.  rom.  t.  III  p.  230). 


17)  Quod  verbum  ipsum  ex  Epitome  in  fresolutis'  corrigendum  cen- 
set  Maehlyus  Nov.  Ann.  phil.  t.  LXXI  p.  264.  Non  raro  enim  ex  Epi- 
tome  Caesares  emendari  posse  iam  dudum  intellectum  est:  v.  quem  infra 
subiciemus  excursum  I. 

18)  Quare  Caes.  3  Schotti  correctio  fTacfarinate'  scribentis  pro  fde 
Farnace'  incerta  est,  quippe  quem  Numidam  vocet  Tacitus  Ann.  2,  52; 
3,  20;  73;  4,  23. 

19)  Codicum  enim  scriptura  *  octogesimum  octavum'  ex  Hist.  misc, 
p.  182,  3  Eyss.  corrigenda  est. 

Cap.  III.     Caligula. 

Hac  in  vita  saepius  eisdem  verbis  utitur  uterque,  velut: 
Caes.   4:    quia  natus   in  exercitu,        Ep.  3:  quia  natus  in  exercitu  fu- 
unde  cognomentum  calceamento  mi-    erat,  cognomentum  calciamenti  mili- 
litari   quaesiverat,   legionibus    carus    taris   i.  e.  Caligula   (sic   codd.)    sor- 

acceptusque  habebatur.  titus   est omnibus   carus 

acceptusque  fuit. 

Cf.  Caes.  10  et  Ep.  5.  Qui  aulem  dissensus  inter  Caes.  13  fhis 
elatus  dominum  dici  atque  insigne  regni  capiti  nectefe  tentaverat' 
et  Ep.  8  ^primus  diademate  imposito  dominum  se  iussit  appellari' 
intercedere  videtur,  eo  tollitur,  quod  epitomator  Victoris  verbis, 
quae  rursus  non  accurate  e  Suet.  Cat.  22  p.  128,  17  descripta 
sunt,  neglegentius  usus  est20). 

Ceterum  hic  quoque  longe  plurima  Suetonio  debentur,  velut: 
Cal.  13  p.  124,  9:   exoptatissimus        Caes.  1:  aventibus  cunctis  deligi- 

universae   plebi  urbanae   ob    tur  maiorum  gratiae  parentisque. 

memoriam  Germanici  patris  misera- 
tionemque  afflictae  domus. 

Cf.  Suet.  Cal.  15  p.  125,  23  et  Caes.  8;  Cal.  19  p.  127,  12—20 
et  Ep.  9.  Non  nulla  paululum  in  maius  sunt  conversa,  ut  Caes.  9. 
Alia  autem  alteri  fonti  (fortasse  Aufidio)  tribuenda  sunt:  velut  quae 
Caes.  4  et  Ep.  2  de  Caligulae  cognominis  origine  (de  qua  fere 
prorsus  tacet  Suet.  Cal.  9  p.  122,  26)  traduntur,  congruunt  cum 
Tac.  Ann.  1,  41,  Dione  57,  5,  6,  Ausonio  Caes.  4.  Item  quae 
Caes.  10  et  Ep.  5  de  deorum  quasi  imitatione  leguntur,  redeunt 
apud  Dionem  59,  26,  5  (=  Zon.  11,  7):  ita  ut  idem  utrique 
fons  praesto  fuerit  necesse  sit: 

ZeOc  Te  eTvou  eTrAdTTeTO,  Kal  kcit&  Caes.  10:  quin  etiam  sororum  stu- 
touto  Kort  yuvouHIv  dXXaic  Te  ttoX-  pro  ac  matrimoniis  illudens  nobili- 
Xaic  Kal  toic  doeAqpaic  udAicra  cuv-    bus   deorum  habitu  incedebat,  cum 

eivai  irpoeqpacicaTo.  Iovem  se  ob  incestum asse- 

reret  =  Ep.  4  —  5:  denique  tres  so- 
rores  suas  stupro  maculavit:  incede- 

bat  habitu  deorum se  asserebat; 

de  Libero  prorsus  tacet  Dio.  Item  cspoIia  caelestium*  quadrant 
in  Dion.  59,  25;  idemque  59,  3,  6  (=  Zon.  11,  4)  de  tribus 


20)  Id  inde  quoque  apparet ,  quod  Ep.  35,  5  de  Aureliano  tradit  riste 
primus  apud  Romanos  diadema  capiti  innexuit',  et  41,  14  de  Constantino 
fcaput  exornans  perpetuo  diademate' :  cf.  Polemii  laterculum  ed.  Momms. 
(in  Actis  soc.  litt.  Sax.  t.  II)  p.  275  cum  adn.  4. 

sororibus  stupralis  loquitur  ut  Epitome  42').  Apud  unum  Victo- 
rem  exstare  videntur  quae  Caes.  12  de  cultu  Venerio  in  ex- 
peditione  Germanica  exercitato  leguntur. 

Cap.  IV.    Claudius22). 

In  rebus  Claudii  narrandis  eliam  saepius  uterque  Victoris 
vestigia  pressit,  ut  Caes.  3,  17  et  Ep.  4,  2  fquia  vecors  erat, 
mitissimus  videbatur  imprudentibus';  Caes.  4,  7  et  Ep.  4,  5  cde- 
hinc  atrocius  accensa  nobiliores  quasque  nuptas  et  virgines  scor- 
torum  modo  secum  prostituerat'  (Ep.  fproposuerat')  ccoactique 
mares  uti'  (Ep.  cut')  cadessent'.  Adde  Caes.  2  et  Ep.  5;  Caes.  8 
et  Ep.  7;  Caes.  11  et  Ep.  5;  Caes.  12  et  Ep.  6;  Caes.  14  et 
Ep.  9;  Caes.  15  et  Ep.  11 — 12.  Verba  autem  Caes.  1  fquam- 
quam  ventri  foede  oboediens,  vecors  iuxta  atque  immemor,  pavi- 
dusque  animi  et  ignavior  esset'  potius  ex  Ep.  3  chic  ventri  vino 
libidini  foede  oboediens,  vecors  et  prope  hebes,  ignavus  ac  pavidus' 
exscripta  esse  videntur  (quod  nihil  aliud  sibi  vult  niei  Aurelium 
ab  ulroque  excerptum  esse),  quam'  eo  nos  ducere  debent,  ut 
epitomatorem  statuamus  c  vino  libidini'  verba  ex  Suet.  Claud. 
33  p.  164,  12  et  22,  'prope  hebes'  e  Claud.  2  p.  148,  27  addi- 
disse.  Idemque  cadit  in  Caes.  12  futi  senex  fratris  filiam  in 
nuptias  concupisceret'  et  Ep.  10  chic  Agrippinam  Germanici  fratris 
sui  filiam  uxorem  duxit.'     Nec  minus  Caes.  3  fannonae  egestas, 

quam  Caligula,  dum  adactis  toto  orbe  navigiis contendit* 

postulant,  ut  accurata  eius  rei  mentio  antea  facta  credatur,  quam 
habes  Ep.  3,  9. 

Huius  quoque  capitis  primarius  fons  est  Suetonius,  ut: 
Claud.  16  p.  155,  23:  recognitione  Caes.  4:  cum  lascivum  adulescen- 
equitum  iuvenem  probri  plenum,  sed  tem,  quem  sibi  probatum  pater  ad- 
quem  pater  probatissimum  sibi  af-  seruerat,  retinuisset,  censorem  et 
firmabat,  sine  ignominia  dimisit  ha-  liberis  patrem  debere  esse  recte  ad- 
bere  dicens  censorem  suum.  iecerat. 

Cf.  praeterea  Suet.  Claud.  28  p.  163,  2  et  Ep.  8.    Rursus  quae- 

dam  ultra  modum  aucta  sunt,  ut  Caes.  12  et  Ep.  6;  Caes.  4,  5. 

Aliis  autem  in  rebus  consensus  apparet  cum  Tacito,  ut  Caes. 

15  et  Ep.    12   de    custodibus  cum  Annal.    12,  68;   Caes.  2  de 

21)  Quis  autem  contendet  bunc  numerum  ab  epitomatore  esse  addi- 
tum,  nec  potius  a  breviatore  omissum! 

22)  Cui  capiti  ea  quoque  adicienda  sunt,  quae  inde  a  Caes.  3,  16  de 
Claudio  leguntur. 

Danubio  et  Rheno  cum  Ann.  11,  19  et  12,  30;  Caes.  10  de  Mes- 
salinae  morte  ignaro  Claudio  facta  cum  Ann.  11,  37;  Caes.  11 
de  nuptiis  a  Messalina  Romae  celebratis  cum  Ann.  11,  26  (cf. 
Diorr.  60,  31,  4).  Qualia  non  e  Tacito  ipso,  sed  ex  eius  fonte, 
quamvis  per  alium,  fluxisse  iam  supra  significavi.  Idemque  ad  ea 
pertinet,  quae  Dioni  et  Aurelio  sunt  communia:  cf.  Caes.  2  et 
Ep.  4  de  Mauris  cum  Dione  60,  9,  5,  qui  tamen  de  fuba  tacet; 
Caes.  8  et  Ep.  5  de  suppliciis  eorum,  qui  Messalinae  crimina 
horruerant,  cum  Dione  60,  14,  3;  27,  4  (=  Zon.  11,  9);  Caes. 
14  et  Ep.  9  de  insula  cum  Dione  60;  29,  7,  Seneca  Quaest.  nat. 
2,  26.  In  Caes.  3  et  Ep.  9  Phoenicem  avem  octingentesimo  urbis 
anno  in  Aegypto  apparuisse  tradit  Aurelius,  ut  Plinius  Nat.  hist. 
10,  5  (inde  Solinus  33,  14,  v.  Momms.  p.  253):  "adlatus  est  et 
in  urbem  Claudi  principis  censura  anno  urbis  DCCC,  et  in  comitio 
propositus,  quod  actis  testatum  est,  sed  quem  falsum  esse  nemo 
dubitaret.''  Anno  autem  p.  Chr.  34  eum  visum  esse  narrat  Taci- 
tus  Ann.  6,  34,  anno  36  Dio  58,  27,  1  et  Plinius. 

INon  paucarum  autem  rerum  apud  nullum  alium  scriptorem 
vestigia  indagavi,  ut  quae  Caes.  2  et  Ep.  5  de  Musulanis,  Caes. 
6—8  et  Ep.  5  de  Messalinae  flagitiis,  Caes.  3,  16  de  Caesarum 
muliebri  sexu  exstinguendo,  Caes.  4,  13  de  Agrippinae  absurditate 
narrantur.  Victori  ipsi  is  error  imputandus  videlur,  quo  Claudium 
pro  Tiberio  Titum  vocat  Caes.  3,  16:  fTitum  Claudium'  et  Ep. 
4,  1  "Claudius  Titus'  (sic  codices  et  Hist.  misc.  p.  185,  2 23)). 
Prorsus  autem  iuauditum  est,  quod  Ep.  10  Agrippina  Claudio 
eliam  tum  vivo  'privignos  insidiis  multiformibus  interemisse'  di- 
citur.  Quod  tamen  commodum  explicatum  habet,  si  Victorem 
statuimus  ab  epitomatore  neglegenter  excerptum  tale  quid  scrip- 
sisse:  (privignos  insidiis  mtdtiformibus  agressa  est,  dehinc  ipsum 
interemit.' 

Omnino  si  ea,  quam  de  Aufidio  proposui,  sententia  vera 
est,  ille  inde  a  fine  huius  vilae  amplius  inspici  non  potuit,  quippe 
cuius  historia  in  Claudii  morte  desiisse  videatur24). 


23)  Vbi  temere  cum  Grunero  Eyssenhardtus  mutavit  ex  Orosio. 

24)  Cf.  Knabium  1.  s.  s.  p.  23,  Mommsenum  cDie  Chronik  des  Cas- 
siodorus'  p.  558,  Nipperdeium  Musei  Khen.  t.  XVII  p.  438  et  praef.  ad 
Tac.  p.  XXII. 

Cap.  V.    Nero. 

Loci,  quibus  epitomatbr  paulo  copiosius  res  ennarat,  ita 
lamen  ut  eae  non  ab  ipso  auctae  videantur,  sed  a  breviatore 
mutilatae,  hi  sunt  quos  adscripsi.  Ep.  1  Neronis  pater  cDomitius 
Aenobarbus'  vocatur,  Caes.  1  tantum  cDomitius';  Ep.  6  seditionis 
et  Galbae  et  Iulii  (Vindicis)  mentio  fit,  Caes.  15  unius  Galbae; 
Caes.  16  Sporus  spado  significatur  tantura,  nominatim  dicitur 
Ep.  7.  Item  pro  certo  affirmare  audeo,  quae  Caes.  16  de  Neronis 
morte  narrantur,  exscripta  esse  ex  Ep.  7  (i.  e.  e  Victore),  non 
autem  Victoris  verba  ccum  implorans  percussorem  diu  ne  ad 
mortem  quidem  meruisset  cuiusquam  officium'  ab  epitomatore 
illis  narratiunculis  esse  illustrata.  Ea  quoque  dissensio,  quae 
exstare  videtur  inter  Caes.  2  *cum  dominatum  parem  annis  vitrico 
gessisset'  (qui  anni  e  Caes.  4,  14  et  Ep.  4,  1  XIV  sunt)  et  Ep.  1 
'imperavit  annos  XIII25)',  prorsus  nulla  est,  si  ad  Victorem  redi- 
mus,  quem  non  XIV  annos  scripsisse  apparet,  sed  annos  XIII  et 
VII  (vel  VIII)  menses26).  Vnde  suo  iure  breviator  pares  annos 
utrique  imperatori  tribuit,  minus  accurate  epitomator  Neroni 
tantum  XIII.  Cui  sentenliae  non  obstat,  quod  Suetonius  Ner.  40 
p.  190,  24  de  annis  paulo  minus  XIV  loquitur;  nam  etiam  Ep. 
2,  10  vidimus  regni  annos  accuratius  tradi  quam  apud  Suet.  Tib.  73 
p.  117,  3:  cf.  supra  p.  214.  Quae  Ep.  5,  5  leguntur  cOctaviam 
et  Sabinam  in  matrimonium  duxit  viris  earum  trucidatis',  per  se 
falsa  sunt,  cum  constet  Silanum,  cui  Octavia  antea  tantum  de- 
sponsa  erat,  iam  a  Claudio  interfeclum  (Suet.  Claud.  29  p.  163, 
14),  Olhonem  autem  Poppaeae  maritum  per  causam  legationis  in 
Lusitaniam  esse  sepositum  (Suet.  Oth.  3  p.  210,  24).  Recte  tamen 
res  se  habet,  si  Victorem  ponimus  (similiter  atque  Suet.  Ner.  35 
p.  187,  6 — 10)  etiam  Messalinae  mentionem  fecisse,  cuius  mari- 
tum  Vestinum  consulem  in  ipso  honore  Nero  trucidavit,  id  autem 
neglexisse  epitomatorem.  Permulta  autem  in  hoc  capite  eisdem 
verbis  e  Victore  transtulit  ulerque:  Caes.  7  el  Ep.  5  cpelle  tectus 
ferae  utrique  sexui  genitalia  vultu  contrectabat';  pariterque  Caes. 
16  et  Ep.  7;  Caes.  2  et  Ep.  2  et  4;  Caes.  4  et  Ep.  5;  Caes.  5 
atque  8  et  Ep.  5. 


25)  Nam  XIIIj  quod  codex  optimus  Gudianus  84  habet,  ex  archetypo 
correctum  est:  cf.  quae  disputabuntur  capitis  III  initio. 

2R)  Cf.  Dionem  63,  29,  3:  err)  beKtrrpia  Kai  un.vac  oktuu;  Zonaram 
11,  13:  rjpgev  gxn  rpiCKaibeKa  Kai  ufjvac  oktuj  ouolv  riuepaiv  beovxac; 
Hieronymum  p.  155:  ran.  XIII  mens.  VII  d.  XXVIII.' 

Ceterum  harum  quoque  rerum  narratio  plerumque  e  Suetonio 
pendet,  cuius  verba  interdum  paululum  exornata  sunt,  ut  Ep.  9 
coll.  cum  Suet.  Ner.  57  p.  197,  36.  Tum  Ep.  8  Persae  cum 
Parthis  confunduntur27)  (v.  Suet.  Ner.  57  p.  198,  8).     Adde 

Ner.  49  p.  195,  30:  quaeri  ut  pu-  Ep.  7:  senatusque   sententia  con- 

niatur  more  maiorum et  cum  stitutum ,  ut  more  maiorum  collo  in 

comperisset   nudi  hominis   cervicem  furcam    coniecto    virgis    ad    necem 

inseri  furcae,  corpus  virgis  ad  necem  caederetur. 
caedi  e.  q.  s. 

Adde  Ep.  7  et  Suet.  Ner.  49  p.  195,  38.  Apud  Tacitum  autem 
Ann.  15,  37  redeunt,  quae  Caes.  5  et  Ep.  5  de  Neronis  nuptiis 
exponuntur;  Iulii  Vindicis  fC  praenomen  (Ep.  6)  praebet  etiam 
Zonaras  11,  13;  epitheta  novarum  provinciarum  Tolemoniacus' 
et  'Cottiae'  (Caes.  2  et  Ep.  4)  norunt  etiam  Eutropius  7,  14 
(Hier.,  Cass.)  et  Vopiscus  Aur.  21,  11.  Alias  res  uni  Victori 
debemus,  ut  Caes.  2  et  Ep.  2  Traiani  de  Nerone  dictum,  tum 
quod  Caes.  16  et  Ep.  7  Neronis  trepidantem  manum  Sporus  ad- 
iuvisse  dicitur,  Epaphroditus  apud  Suetonium  Ner.  49  p.  196,  5 
et  Dionem  63,  29,  2. 

Iam  quaerentibus,  quemnam  ad  fontem  haec  additamenta 
sive  recta  sive  per  ambages  redeant,  stalim  praesto  sunt  Plinii28) 
historiae.  Quae  sententia,  cum  et  Tacitus  illis  usus  sit  et  idem 
de  Dione  staluendum  videatur,  probabilitate  non  caret,  quamvis 
eam  certam  esse  ne  ipse  quidem  contenderim. 


Cap.  VI.    Galba. 

Hoc  capite  quamquam  rarius  eisdem  uterque  scriptor  verbis 
utitur,  ut  Caes.  3  et  Ep.  4,  tamen  nihil  obstat  quominus  omnia 
ad  Aurelium  referamus.  Omnia  autem  praeter  unum  quiddam  a 
Suetonio  sumpta  sunt,  partim  paululum  exornata  ut  Caes.  1  de 
urbis  Romae  vastatione,  partim  verbis  tenus  descripta  ut  Ep.  2 
a  Suet.  Galb.  14  p.  205,  25  et  Ep.  3  a  Suet.  Galb.  6  p.  202,  7. 


27)  Hic  error,  quem  iam  Ep.  1,  8  scriptor  admisit,  apud  posterioris 
aetatis  scriptores  tam  sollemnis  est,  ut  semel  eum  notasse  satis  sit. 
Cf.  Ep.  32,  5  fa  Sapore  Persarum  rege  superatus,  mox  etiam  captus 
apud  Parthos  consenuit' ;  Lamprid.  Alex.  56,  9  'Alexandro  adclamatur 
«Persice  maxime,  di  te  servent:  vere  Parthicus,  vere  Persicus»'. 

28)  De  quibus  vide  Nissenum  Musei  Rhenani  t.  XXVI  p.  497—548 
egregie  commentantem. 

Sed  ab  omnibus  celeris  in  eo  discrepat  narratio,  quod  Galba 
Caes.  3  et  Ep.  I20)  VII  menses  VII  dies  regnasse  dicitur,  VII 
menses  tantuni  apud  Suet.  Galb.  23  p.  209,  5,  Eutropium  7,  16 
(Ilier.,  Cass.,  Oros.  7,  8),  IX  menses  XIII  dies  apud  Dionem  64, 
6,  5  el  Zonaram  11,  1,  4,  VIII  merises  XII  dies  apud  chrono- 
graphum  anni  354  p.  188,  29  ed.  Vrlichs  (in  Codice  topographico 
urbis  Romae)  vel  p.  646  ed.  Momms.  (in  Act.  soc.  litt.  Sax.  t.  I). 


Cap.  VII.    Otho. 

Quae  Caes.  2  narrantur  de  Othonis  'praecognitis  moribus', 
intellegi  nequeunt,  nisi  iam  antea  his  de  moribus  actum  sit.  Vnde 
apparet  talia  qualia  leguntur  Ep.  1  cvita  omni  turpis,  maxime 
adulescentia'  vel  similia  etiam  apud  Victorem  antecessisse.  Neque 
magis  fieri  potuit,  ut  Caes.  2  'Veronensi  proelio'  et  Ep.  2  'aputl 
Betriacum  victus'  alterum  ex  altero  fluxerit,  nisi  staluimus  Vic- 
torem  significasse  Betriacum  prope  Veronam  situm  fuisse  (v.  Tac. 
Hist.  2,  23  cinter  Veronam  et  Cremonam'). 

Quamquam  hac  quoque  in  vita  pleraque  sunt  Suetoniana, 
tamen  Ep.  2  fanno  aetatis  XXXVIP  consentit  potius  cum  Dione 
64,  15,  2,  Zonara  11,  15,  Tacito  Ilist.  2,  49,  Plutarcho  Olh.  18; 
nam  Suetonius  Oth.  11  p.  214,  16  et  Eutropius  7,  17  XXXVIII 
annos  ei  tribuunt.  Quorum  numerorum  priorem  Plinio  dcberi 
consentaneum  est,  cum  Nissenus  I.  s.  s.  his  in  rebus  illum  fere 
unum  Taciti  Plutarchique  fontem  fuisse  deinonstrarit.  Quod  tamen 
vix  contendere  Iicet  de  LXXXV  diebus,  quos  Caes.  2  Otho  reg- 
nasse  traditur;  nam  de  XCV  loquuntur  Suetonius  Oth.  11  p.  214, 
17  et  Eutropius  7,  17,  de  XC  Dio  64,  15,  2,  Zonaras  11,  15, 
Chron.  p.  189,  1,  de  III  mensibus  Ep.  1,  Orosius  7,  8,  Plutar- 
chus  Oth.  18.  Prorsus  autem  falsum  est,  quod  Ep.  2  Otho  apud 
Placenliam  viclus  dicitur,  cuin  omnes  consentiant  illic  ab  Othone 
victoriam  esse  reportatam:  v.  Suetonium  Oth.  9  p;  213,  11, 
Tacitum  Hist.  2,  22,  Plutarchum  Oth.  7,  Orosium  7,  9. 


29)  Inter  utrumque  scriptorem  ea  semper  exstat  diversitas ,  quorl  epi- 
tomator  regni  annos  numquam  (praeter  c.  26)  omittit  eosque  fere  semper 
in  capitum  principiis  ponit  (praeter  c.  1;  33;  40;  42;  43  \  breviator  autem 
eos  partim  addit,  nec  tamen  certo  loco,  partim  omittit.  Apparet  igitur 
certo  consilio  Victorem  regni  annos,  quamquam  non  in  ipso  principio, 
tradidisse,  epitomatorem  constantius  eum  ipsum  illis  locum  tribuisse, 

Cap.  VIII.   Vitellius. 

Hoc  capite  duae  inter  Caesares  et  Epitomen  discrepantiae 
intercedere  videntur.  Etenim  Caes.  5  Sabinus  una  cum  Capi- 
tolio  igne  cremato  interiisse  dicitur  (ut  apud  Suet.  Vit.  15  p.  222, 
5),  Ep.  4  autem  in  Gemoniis  confossus  esse  (ut  apud  Tac.  Hist. 
3,  74;  85).  Cum  autem  prior  narratio  ad  Suetonium  redeat,  altera 
ad  Plinium,  constare  autem  videatur  Victorem  utroque  (quamquam 
aliis  fortasse  intercedentibus)  esse  usum,  facile  fieri  poluit,  ut 
utramque  narrationem  additis  fut  quidam  volunt'  verbis  vel  simi- 
libus  tradiderit,  breviator  autem  alteram,  alteram  epitomator  ad- 
sciverit.  Altera  porro  dissensio,  quae  est  inter  Caes.  6  rannos 
natus  septuaginta  et  quinque  amplius'  et  Ep.  5  fquinquaginta 
septem',  eo  tollitur,  quod  priore  loco  cum  Scholto  rquinquaginla 
et  septem'  scribendum  est,  quod  habes  etiam  apud  Tacitum 
Hist.  3,  86,  Suetonium  Vit.  18  p.  223,  10,  Eutropium  7,  18. 
Certo  autem  ad  unum  fontem,  i.  e.  Victorem,  redeunt  Caes.  6 
et  Ep.  3 — 5,  quae  sic  comparata  sunt,  ut  prior  alterum  exscrip- 
sisse  videatur.  Ceterum  eadem  verba  exstant  Caes.  6  et  Ep.  4, 
Caes.  7  et  Ep.  6. 

Res  autem  narratae  tantum  non  omnes  e  Suetonio  haustae 
sunt:  cf.  Suet.  Vesp.  6  p.  228,  24  cum  Caes.  3,  Vit.  17  p.  222, 
34  cum  Ep.  3.  Nisi  quod  Caes.  5  de  foedere  inter  Sabinum  et 
Vitellium  icto  non  satis  accurate  illum  expressit  Aurelius,  nam 
talia,  quae  diserte  respondeant  verbis  farbitris  mililibus'  et  ccir- 
cumventus'  a  Suet.  Vit.  15  p.  221,  35  absunt.  Neque  tamen 
necesse  est  de  alio  fonte  cogitemus.  De  eo  autem  certamine, 
quod  Ep.  3  sub  muris  urbis  commissum  esse  scriptor  memorat, 
ceteri  tacent. 

Cap.  IX.    Vespasianus. 

Qui  inter  Caes.  11  fbello  rex  Parlhocum  Vologeses  in  pacem 
coactus'  et  Ep.  12  fsolo  metu'  exstat  dissensus,  quamvis  facile 
lollalur,  si  conicias  Victorem  scripsisse  'brevi  bello  vel  metu 
solo',  tamen  pro  certo  quidquam  affirniare  eo  minus  audeo,  quod 
ceteri  prorsus  contrarium  tradunl:  a  Vologese  Vespasianum  in 
occupando  imperio  esse  adiutum.  Multo  autem  coufidentius  dicere 
licet  de  eis  monumenlis30),  quae  Caes.  7  et  Ep.  8   a  Vespasiano 


3q)  Iniuria  Beckerus  Ant.  rom.  I  p.  374  negare  videtur  a  Vespasiano 

vel  incohata  vel  reparata  csse  tradit  uterque.  Tantum  enim  abest 
ut  epitomator  Vktoris  verbis  aliunde  'reparavit'  illud  addiderit, 
ut  procul  dubio  ea  voce  iam  usus  sit  Victor:  apparet  enim  ex 
verbis  Epitomae  'multaque  nova  instituitJ  distinxisse  illurn  nova 
opera  a  reparatis.  Cum  autem  Capitolium  solum  reparatum  sil, 
(v.  Suet.  Vesp.  8—9  p.  230,  21—32  et  Euseb.  Chron.  p.  158 
ed.  Schoen.),  evincitur  reparandi  verbum  a  Victore  ante  'Capito- 
lium'  positum,  a  breviatore  omnino  omissum  esse,  ad  proxima 
quoque  tractum  ab  epitomatore.  Alia  autem  rnrsus  verbis  tenus 
transcripta  sunt,  ut  Caes.  10  et  Ep.  11  'mille  gentes  compositae, 
cum  ducentas  aegerrime  repperisset,  eXstinctis  saevitia  tyrannorum 
plerisque';  itemCaes.  2  et  Ep.  5,  Caes.  5 — 6  et  Ep.  6 — 7,  Caes. 
7—8  et  Ep.  8-10,  Cacs.  11  et  Ep.  13. 

Res  autem  pleraeque  a  Suetonio  sumptae  sunt,  quamvis  verbo 
tenus  ab  epitomatore  tantum,  ut 

Vesp.  14  p.  232,  2:  Vitellii  hostis  Ep.  2:  adeo  ut  Vitellii  hostis  (fsui' 
sui  filiam  splendidissime  maritavit  om.  codd.)  filiam  locupletissime  do- 
dotavitque  etiam.  tatam     splendidissimo     coniungeret 

viro ; 

pariterque  Vesp.  13  p.  231,  28  et  Ep.  4,  Vesp.  8  p.  230,  19 
et  Ep.  8,  Vesp.  14  p.  232,  9  et  Ep.  14,  Vesp.  21  p.  234,  2 
et  Ep.  15.  Itaque,  quod  iam  supra  (p.  212)  significavi,  talia 
fortasse  ab  epitomatore  ipso  addita  sunt,  quamvis  non  negaverim 
eum  haec   quoque   per  Aurelium  posse  Suetonio  accepta  referre. 

Alia  autem  aliunde  pelita  videntur.  Ita  Caes.  5  et  Ep.  6 
'quodque  vehementius  est,  vitae  specie,"  vitiorum  plura  abole- 
verat'  quadrant  in  Tac.  Ann.  3,  55  cpraecipuus  adstricti  moris 
auctor  Vespasianus  fuit,  antiquo  ipse  cultu  victuque.'  Non  pauca 
apud  ceteros  me  legere  non  memini,  ut  quae  Caes.  1  et  Ep.  16 
de  Vespasiani  facundia,  Caes.  10  et  Ep.  11  de  mille  gentibus 
exstant.  Plinio  autem  num  omnino  hoc  capite  usus  sit  scriptor; 
pro  certo  definiri  nequit,  quoniam,  quem  usque  ad  annum  ille 
historias  suas  produxerit,  nescimus. 

Quam  autem  arte  Suetonii  vestigia  non  raro  ab  Aurelio  pressa 
sint,  luculentissime  ex  his  apparet  Caes.  6  et  Ep.  7:  einfirmus 
tamen,  ut  quidam  prave  putant,  adversus  peouniam  cum  satis 
constet'  e.  q.  s.:  quibus  verbis  cum  fontium  dissensum  se  reppe- 
risse  significare  videatur,    tamen  nihil  nisi  Suetonium  exscripsit, 


etiam  forum  quoddam  (Caes.  7)  esse  incohatum,  quippe  cuius  mentionem 
faciat  etiam  Symmachus  ep.  10,  78:  c£.  Vrlichsium  ad  Chron.  p.  189,  10. 

quamquam  conexu  sententiarum  paululum  immutato;  vide  enim 
Vesp.  16  p.  232,  24  fsola  est,  in  qua  merito  culpetur  pecuniae 
cupidilas';  p.  233,  1  fsunt  conlra,  qui  opinentur  ad  manubias  et 
rapinas  necessitate  compulsum  sumina  aerarii  fiscique  inopia'; 
p.  233,  5  fquod  et  veri  similius  videtur,  quando  et  male  partis 
optime  usus  est.' 

Cap.  X.   Titus. 

Hoc  caput  eiusmodi  est,  ut  praeler  pauca  fere  omnia,  quae 
in  Caesaribus  sunt,  ex  Epitome  manare  poluerint:  unde  conicere 
licet,  qualis  fere  forma  huius  capitis  apud  Victorem  fuerit.  E 
Caes.  3  'gladiatoris'  et  Ep.  10  'mirmillonum'  apparet  Aurelium 
posteriore  voce  usum  esse,  quippe  cui  gladiatorum  certum  genus 
significanti  prior  explicandi  causa  sit  supposita.  Idem  cadit  in 
Caes.  6  et  Ep.  16  ubi  furbi  provinciisque'  Victoris  verba  sunt, 
a  breviatore  in  breviorem  formam  'provinciis'  redacta.  Quae 
autem  dissensio  est  inter  Caes.  5  fveneno  interiit'  (ut  Euseb. 
p.  160)  et  Ep.  15  ffebri  interiit'  (ut  Suet.  Tit.  10  p.  240,  32; 
fmorbo'  Eutr.  7,  22,  Euseb.  p.  158,  Malalas  p.  260  ed.  Bonn.), 
eo  conciliatur,  quod  Victor  utramque  memoriam  plane  eodeni 
modo  sociavit  quo  Dio  66,  26,  2  (cuius  fonte  Victorem  vel  eius 
fontem  usum  esse  iam  saepius  vidimus)  cum  Zonara  11,  18: 
uetr|XXaEev,  ujc  uev  r\  qprmn.  Xerei,  rrpoc  tou  dbeXqpoO  dvaXuj- 
Geic,  oti  Kai  TrpoTepov  eTTe(3e[3ouXeuTO  uttj  auToO,  wc  be  Tivec 
Ypdqpoua,  vocricac.  Alia  autem  discrepanlia  meo  quidem  iudicio 
simili  via  expediri  nequit:  quae  quidem  intercedit  inter  Caes.  5 
fita  biennio  post  ac  menses  fere  novem'  (cf.  Eutr.  7,  22  fpost 
biennium  menses  VIII  dies  XX')  et  Ep.  1  fannos  duos  et  menses 
duos  diesque  viginti'  (ut  Suet.  Tit.  11  p.  241,  5,  Dio  66,  18,  4. 
26,  4,  Zon.  11,  18).  Quae  discrepantia  duobus  modis  oriri  po- 
luit.  Aut  enim  Victor  eundem  quem  Eutropius  numerum  scrip- 
sit:  tuin  statuendum  est  epitomatorem  suum  numerum  aliis  cum 
rebus  e  Suetonio  hausisse.  Aut  Victor  et  breviator  verum  posuere 
numerum:  tum  a  lectore  aliquo  alter  numerus  ex  Eutropio  vel 
potius  ex  Hist.  misc.  p.  201,  631)  in  margine  adscriptus  genuinum 
loco  suo  pepulit.     Quod  diiudicare  non   audeo.     Facillime  autem 


31)  Quae  sententia  admodum  eo  adiuvatur,  quod  in  codice  Bruxel 
lensi  non  pauca  additamenta  ex  Historia  miscella  Viris  illustribus  ad- 
scripta  in  textum  irrepserunt. 


28  Th.  Opitz:  Quaestiones 

inter  se  conciliantur  hi  numeri:  Caes.  5  fpater  anno  septuagesimo' 
et  Ep.  9,  17  'annum  agens  vitae  absque  uno  septuagesimum', 
cum  Victor  Suetonii  verbis  Vesp.  24  p.  235,  23  usus  sit  cannum 
agens  aetatis  sexagesimum  ac  nonum  superque  mensem  ac  diem 
septimum* ;  item  Caes.  5  canno  aevi  quadragesimo'  et  Ep.  15 
'quadraginta.  unum',  quamquam  Suetonius  Tit.  11  p.  241,  6, 
Eutropius  7,  22,  Dio  66,  18,  4,  Eusebius  p.  158,  Malalas  p.  262 
Tito  XLII  annos  tribuunt.  Ceteraruin  rernm  narrationes  apud 
utrumque  eaedem  sunt,  ut  Caes.  1  et  Ep.  3  Mncredibile  est 
quantum,  quem  imitabatur,  anteierit';  Caes.  2  et  Ep.  8,  Caes. 
3-4  et  Ep.  10,  Caes.  6  et  Ep.  16. 

Longe  plurima  rursus  Suetonio  debentur:  cf.  Tit.  3  p.  236, 
20  cum  Ep.  2,  Tit.  6  p.  238,  3  cum  Ep.  4,  Tit.  7  p.  238,  19 
cum  Ep.  5,  Tit.  7  p.  238,  21  cum  Ep.  6,  inprimis  autem 

Tit.  8   p.   238,   37:    cum Caes.  2:  cum  concessa  per  priores 

omnes   dehinc   Caesares    beneficia  a    principes    firmari    ab    insequentibus 

superioribus  concessa primus    mos   esset talia  possiden- 

omnium  omnia  uno  confirmavit  edicto  tibus  edicto  sponte  cavit  prospexit- 
nec  a  se  peti  passus  est.  ~  que.  —  Ep.  8:  cum  donata  conces- 

save  a  prioribus  principibus  firmare 

insequentes    solerent talia 

possidentibus  edicto  sponte  cavit. 
Certum  est  autem  e  Suetonio  non  haustam  esse  eam  narra- 
tiunculam  quae  Caes.  3  et  Ep.  10  legitur,  quippe  quam  ille  mi- 
nus  accurate  tradiderit.  Alii  fonti  etiam  causa  tribuenda  est, 
qua  occisus  esse  Caecina  dicitur  (Ep.  4);  quis  autem  iste  fuerit, 
definire  non  audeo. 


Cap.  XI.    Domitianus. 

Quod  attinet  ad  Caes.  5  esegnisque  ridicule  remotis  procul 
omnibus  muscarum  agmina  persequebatur,  postquam  ad  libidinem 
minus  virium  erat,  cuius  foedum  excrcitium  Graecorum  lingua 
KXivoTrdXnv  vocabat;  hincque  iocorum  pleraque:  nam  percunctanti 
cuidam,  quisquamne  in  palatio  esset,  responsum:  ne  musca  qui- 
dem,   nisi   forte   apud    palaestram',   et  Ep.  6   csegnisque  ridicule 

persequebatur.    furens   libidine   cuius   foedum  exerci- 

tium  KXivoTrdXnv  vocabat;  hinc ne  musca  quidem',  de 

his  consentaneum  est  ita  iudicare,  ut  uterque  in  Victoris  codicem 
aliquem  iam  corruptum  incidisse  credatur.  Statim  enim  apparet 
primam  et  tertiam  enuntiationem  inter  se  cohaerere,  sed  miserum 

in  modum  eas  divulsas  esse32).  Media  autein  enuntiatio,  ita  con- 
formata  qualem  praebet  Epitome,  apud  Victorem  sequebatur  hanc 
narratiunculam.  Iam  cum  librarii  alicuius  culpa  enuntiatorum 
illa  confusio  orta   esset,   breviator  aliquo   modo  ea  inter  se  con- 

iungere  tentavit.     Sic  orta  sunt  verba  'postquam minus 

virium  erat.'  Epitomator  autem,  codicis  vitio  fortasse  ne  intel- 
lecto  quidem,  verba  sola  descripsit,  qualia  fere  Victor  ex  Suet. 
Dom.  22  p.  253,  19  sumpserat:  'libidinis  nimiae,  assiduitatem 
concubitus  velut  exercitationis  genus  clinopalen  vocabat.'  Victori 
autem  ipsi  talem  neglegentiam  tribuendam  esse  ne  inde  quidem 
vere  simile  fit,  quod  prior  narratio  apud  Suet.  Dom.  2  p.  242,  33, 
allera  Dom.  22  p.  253,  19  legitur.  Sed  utut  hac  de  re  iudica- 
bimus,  hoc  esse  certum  videtur,  epitomatorem  suum  illud  ffurens 
libidine'  e  Caesaribus  haurire  non  potuisse.  Simili  modo  Paridis 
histrionis  nomen,  quod  legitur  Ep.  11,  omittitur  Caes.  7,  iam 
apud  Aurelium  exstabat.  Idemque  cadit  in  Ep.  15  fquid  enim 
Nerva  prudentius  aut  moderatius?  quicl  Traiano  divinius?  quid 
praestantius  Hadriano?'  et  Caes.  12,  1  'quid  enim  Nerva  Nar- 
niensi  prudentius  magisque  moderatum?'  :  priora  enim  verba  tam 
continuo  ordine  procedunt,  ut  polius  iudicium  de  Traiano  et 
Hadriano  breviator  neglexerit,  quam  e  suo  addiderit  epitomator. 
Alia  autem  ulerque  pari  modo  exscripsil,  ut  Caes.  3  et  Ep.  2 
'primo  clemenliam  simulans  neque  adeo  iners  domi  belloque 
loleranlior  videbatur' ;  Caes.  2  et  Ep.  6  (ubj  'more  Caligulae' 
ipsius  est  addilamenlum);  Caes.  8  et  Ep.  13;  Caes.  12—13  et 
Ep.  15.  Minus  autcm  accurate  dictum  est,  quod  Ep.  2  Cattos 
Germanosque33)  Domitianus  devicisse  dicitur,  verius  Caes.  4  Dacos 
et  Cattos  (cf.  Suet.  Dom.  6  p.  244,  27). 

Suetoniana  sunt,  quae  narranlur,  longe  plurima:  cf.  Dom. 
23  p.  253,  28  cum  Caes.  9;  Dom.  20  p.  253;,  1  cum  Ep.  4. 
Falsum  tamen  est  quod  Ep.  11  'Clodianus  ob  fraudem  inter- 
ceptae  pecuniae  supplicium   suspectasse'   dicitur,   cum    Suetonius 


32)  Qua  de  re  dubitari  non  posse  docet  Suet.  Dom.  3  p.  242,  33:  fnec 
quicquam  amplius  quam  muscas  captare'  (sc.  solebat)  rac  stilo  praeacuto 
configere:  ut  cuidam  interroganti,  essetne  quis  intus  cum  Caesare,  non 
absurde  responsum  sit  a  Vibio  Crispo:  ne  muscam  quidem1.  Cf.  Dionem 
66,  9,  4.  . 

33)  Sic  tamens  Orosius  7,  10.  Parum  nota  posterioribus  scriptoribua 
fuisse  talia  nomina  docemur  exemplo  Eusebii  p.  160,  qui  de  Dacis  Ger- 
manisque  loquitur. 

Dom.  17  p.  251,  26  idem  de  Stephand  tradat:  nisi  forle  polius 
in  Epitomae  verbis  lenissima  correclione  cet  Clodiano'  scribendum 
est.  L.  Appii  Norhani34)  nomen  Ep.  10,  quod  exstat  etiam  apud 
Dionem  67,  11,  1,  alii  fonli  del>etur,  eidemque  quae  Ep.  11  de 
Domitiae  limore  exponuntur  cum  Dione  67,  15,  2  et  Zonara 
11,  19.  Apud  unum  autem  Victorem  legi  (Caes.  9  et  Ep.  13) 
Domitiani  corpus  ut  gladiatoris  esse  sepultum,  quamvis  similia 
tradat  Suet.  Dom.  17  p.  252,  7.  Quae  omnia  quemnam  ad  fon- 
tem  revocanda  sint,  definiri  vix  poterit. 


Nunc  quoniam  priorem  disputationis  partem  ad  finem  per- 
duxi,  paucis  repetere  liceat,  quae  demonstrasse  mihi  videar. 
Daque  cum  apparuerit  parlim  Epitomae  verba  ex  eis  qui  super- 
stites  sunt  Caesaribus  bauriri  non  poluisse,  ita  tamen  ut  e  toto 
sententiarum  conexu  certum  sit  res  utroque  in  libello  narratas 
ad  eundem  fontem  redire,  partim  verba  Caesarum  ex  Epitome 
potius  exscripta  videri,  alia  autem  eisdem  fere  verbis  apud  ulrum- 
que  legi,  non  videtur  probabililate  carere  haec  coniectura  mea: 
et  Caesares  et  Epitomen  ex  ampliore  Vicloris  fCaesarum  historia' 
excerpta  esse.  Cui  quidem  sententiae  denuo  moneo  illud  quoque 
favere,  quod  in  Bruxellensi  codice  Caesares  cabbreviati'  dicuntur. 
Hanc  igitur  rationem  si  veri  non  dissimile  videbitur  in  Caesarum 
capita  XI  priora  cadere,  nihil  profecto  obstat,  quominus  totos 
Caesares  excerptos  esse  statuamus,  quamvis  concedam  de  capi- 
tibus  XII  —  XLII  certis  argumentis  id  demonstrari  non  posse. 
Quaedam  tamen  indicia  ne  hic  quidem  desunt.  Sic  capite  XII 
nihil  fere  narralur  nisi  Nervam  imperium  occupasse,  forum  Per- 
vium  dedicasse,  imperium  deposuisse:  dimidia  fere  pars  totius 
capitis  locis  communibus  constat.  Itaque  hoc  caput  tanto  opere 
a  ceteris  differt,  ut  procul  dubio  a  breviatore,  cui  hic  ut  ubi- 
que  loci  communes  praecipue  arridebant,  deformatum  sit.  Pror- 
sus  idem  iudicandum  est  de  Antonini  Pii  vita  (cap.  XV),  quae  rerum 
narratione  fere  omni  caret. 


34)  Id  enim  e  codicvtm  memoria  rnorbanum  lappium*  eliciendum  est, 
quo  nomine  hunc  virum  iam  Borghesius  appellavit  Oeuvr.  compl.  t.  III 
p.  70;  V  p.  72;  cf.  titulum  Orellianum  772. 

Si  quis  autem  quaerat,  quo  modo  factum  sit  ut  epitomator 
in  prioribus  tantum  XI  capitibus  Victoris  Caesaribus  uteretur, 
quamquam  multis  de  causis  cogitare  Iicet,  tamen  ccrta  quaedam 
indagari  vix  poterit.  Fortasse  is  fous,  quem  inde  a  cap.  XII 
exscripsit,  uberior  erat  Aurelio  (quo  quidem  infra  revertar):  ita 
ut  illo  carere  posse  sibi  videretur. 


[Reliquae  partes  barum  quaeslionum  propediem  edentur  in 
F.  Ritscbelii  Actis  societatis  pbilologae  Lipsiensis.  Sciendum  est 
aulem  buius  dissertationis  paginas  3  —  31  respondere  Actorum 
paginis  199—227.] 

VITA 

Natns  sum  Mauricius  Theodorus  Opitz  Dresdae  anno  CIODCCCLI 
die  XIII  mens.  Mart.  patre  Adolfo,  qui  ibi  advocati  et  procura- 
toris  fisci  munere  fungebatur,  matre  Caecilia  e  gente  Elzler. 
Patrem  ante  liunc  unum  fere  annum  morte  milii  ereptum  esse 
non  est  quod  dolere  desinam.  Fidei  adscriptus  sum  evangelicae. 
Postquam  inde  ab  anno  CDIDCCCLXIII  gymnasium,  quod  est 
Dresdae  ad  aedem  S.  Crucis,  per  VI  annos  Kleeio  et  Hultschio 
rectoribus  frequentavi ,  anno  CIODCCCLXIX  in  academiam  Lip- 
siensem  transmigravi.  Ibi  studiis  philologicis  deditus  per  VII 
semestria  scholis  interfui  quas  habuerunt  viri  clarissimi  Ahrensius 
Brockhausius  Curtius  Drobischius  Ecksteinius  Klotzius  Langius 
Overbeckius  Ritscbelius  Schoenius  Schuchardtus  Voigtius  Zarnckius. 
Seminarii  philologici  socius  ordinarius  fui  per  annum  et  VI  men- 
ses,  per  quos  senioris  munere  functus  sum.  Interfui  praeterea 
seminario  paedagogico  Ecksteinii,  societati  historicae  Voigtii,  anti- 
quariae  Langii.  Bitschelii  societatis  philologae  et  Curtii  gram- 
maticae  sodalis  etiam  nunc  sum.  Quibus  omnibus  viris  summo 
opere  de  me  meritis,  imprimis  autem  Friderico  Ritschelio, 
qui  cum  semper  studia  mea  summa  cum  benevolentia  fovil  tum 
hoc  in  libello  conscribendo  consilio  operaque  mihi  adfuit,  gratias 
ago  semperque  habebo  quam  maximas. 


